qundao/data-zh-poetry huggingface dataset:
西溪夜泛·其一
作者：孙传庭
朝代：明

浮舟欢赏画楼西，烟树微茫夜欲迷。辟暑堪同河朔饮，游仙漫问武陵溪。涧泉响逐歌声远，山月光随舞袖低。既醉难倾今夕意，笑余潦倒有新题。
西溪夜泛·其二
作者：孙传庭
朝代：明

向夕芳樽傍水开，最怜知己共衔杯。诗成警处难为和，饮到酣时不用催。池上凉风交翠竹，亭前新月照高槐。吾生此地应閒懒，漫讶明时有弃才。
西溪舟泛
作者：孙传庭
朝代：明

曲水饶幽况，閒情寄小艟。杯邀杨柳月，裾引芰荷风。兰社人同载，桃源路可通。却怜尘世上，劳苦叹飘蓬。小泛西溪上，悠然自在流。吾原应纵壑，仆故解操舟。短棹随花发，轻帆共月浮。忽疑多事客，击楫欲何求。三尺平塘水，居然可放舟。新荷迎客艳，细柳拂堤柔。江海双泡落，乾坤一叶浮。烟波如有意，即此是沧洲。星汉仙槎杳，扁舟乐意关。自能专一壑，何用访三山。万事无过酒，浮名好是閒。渔鸥堪作侣，竟日每忘还。
西溪舟泛·其一
作者：孙传庭
朝代：明

曲水饶幽况，閒情寄小艟。杯邀杨柳月，裾引芰荷风。兰社人同载，桃源路可通。却怜尘世上，劳苦叹飘蓬。
西溪舟泛·其四
作者：孙传庭
朝代：明

星汉仙槎杳，扁舟乐意关。自能专一壑，何用访三山。万事无过酒，浮名好是閒。渔鸥堪作侣，竟日每忘还。
西溪舟泛其三
作者：孙传庭
朝代：明
体裁：五言律诗

三尺平塘水，居然可放舟。新荷迎客艳，细柳拂堤柔。江海双泡落，乾坤一叶浮。烟波如有意，即此是沧洲。
西溪舟泛其二
作者：孙传庭
朝代：明
体裁：五言律诗

小泛西溪上，悠然自在流。吾原应纵壑，仆故解操舟。短棹随花发，轻帆共月浮。忽疑多事客，击楫欲何求。
许亦龄持朱允冈吉士扇头韵索和走笔次之
作者：孙传庭
朝代：明

閒馆清言夜更宜，开襟又到酒酣时。尊前白雪生长铗，楼外青霞落远陂。梁苑秋光惊过眼，楚天露气欲沾脾。不知何处寒砧急，银汉迢遥月转迟。
许州道口仆夫偶折牡丹一枝置舆中
作者：孙传庭
朝代：明

舆中忽见一枝春，带雨含烟自可人。正是洛阳饶富贵，穷途也得借花神。
谒台初发
作者：孙传庭
朝代：明

炎天城市畏喧豗，特觅清凉谒五台。暑溽恍从兹日去，山灵应道此人来。驱车翠巘排空出，卷幔新花夹路开。为语奚囊休索莫，尽教领取入诗裁。
谒台归逢大雨旋霁
作者：孙传庭
朝代：明

入山何晴佳，归来雨满道。其初始霢霂，倏焉势倾倒。万壑怒雷奔，弥川涨霪潦。我马不能前，仆夫不自保。余谓天胡然，应是山灵恼。谓子与我期，已在十年早。十年始一来，归去何草草。云烟粗领略，深幽未全讨。倏尔遽言旋，使我意如捣。余乃祝山灵，毋因逋客懆。有约愿重游，胜迹容再考。向平婚嫁毕，尚图此中老。应言遂清霁，当空日杲杲。
赋得看剑引杯长十韵
作者：孙传庭
朝代：明

别有临觞意，非关饮兴频。琴樽徒寂寞，诗酒漫逡巡。狎厌东山妓，喧憎北海宾。胸原饶磊块，世未息烟尘。何物堪酬主，斯时合致身。龙精惊在握，虎气喜相亲。雷焕占非偶，风胡辨独真。芙蓉锷上灿，霜雪匣中新。睥睨怀仇齿，盘桓念蹇屯。连呼尽百斗，此际意谁伦。
赋赠袁临侯督学
作者：孙传庭
朝代：明

柏台磊落振孤踪，直道终应圣主容。殿上昔惊人是虎，斗间今识剑为龙。文章自系千秋业，礼乐原推一代宗。吾党相期殊不浅，河汾佳士正云从。
赠冯忝生侍御
作者：孙传庭
朝代：明

蜚英吴下久无伦，揽辔今驱塞上尘。惊世文章归谏草，补天事业属才臣。霜摇勾注千峰动，雨洒滹沱万树新。怪底泽癯承惠渥，词坛十载旧情亲。圣朝使节重乘骢，况复艰危满晋中。被寇遗黎仍苦旱，杀良诸将总多功。此时正藉车前雨，近日谁高柱下风。绣斧忽来舆望洽，咸云何幸得吾公。
赠冯忝生侍御·其一
作者：孙传庭
朝代：明

蜚英吴下久无伦，揽辔今驱塞上尘。惊世文章归谏草，补天事业属才臣。霜摇勾注千峰动，雨洒滹沱万树新。怪底泽癯承惠渥，词坛十载旧情亲。
赠冯忝生侍御·其二
作者：孙传庭
朝代：明

圣朝使节重乘骢，况复艰危满晋中。被寇遗黎仍苦旱，杀良诸将总多功。此时正藉车前雨，近日谁高柱下风。绣斧忽来舆望洽，咸云何幸得吾公。
赠相者
作者：孙传庭
朝代：明

谁将姑布动公卿，洛下原来旧有声。一领青衣双碧眼，教人到处说髯生。曾闻早岁遇奇人，知汝传来骨法真。不为千金轻一决，偏将物色到风尘。
赠相者·其一
作者：孙传庭
朝代：明

谁将姑布动公卿，洛下原来旧有声。一领青衣双碧眼，教人到处说髯生。
赠相者·其二
作者：孙传庭
朝代：明

曾闻早岁遇奇人，知汝传来骨法真。不为千金轻一决，偏将物色到风尘。
赠苗功甫茂才
作者：孙传庭
朝代：明

文雅风流尔擅长，更饶意兴独清狂。时名藉甚蜚三晋，书法居然逼二王。作客关山多寇盗，还家庐舍久荒凉。犹能自恃舌无恙，过我溪亭日举觞。
过观来石断愚上人留斋微雨旋霁遂行
作者：孙传庭
朝代：明

灵石知何自，观来几岁华。地幽疏履舄，僧韵带烟霞。香供雷生菌，元言雨散花。阴晴莫递变，津渡已无差。归路临兰若，仍馀揽胜情。云烟携客至，麋鹿夹僧迎。经罢龙收雨，斋馀马趁晴。重来非漫约，诸衲记深盟。
过观来石断愚上人留斋微雨旋霁遂行·其一
作者：孙传庭
朝代：明

灵石知何自，观来几岁华。地幽疏履舄，僧韵带烟霞。香供雷生菌，元言雨散花。阴晴莫递变，津渡已无差。
过观来石断愚上人留斋微雨旋霁遂行·其二
作者：孙传庭
朝代：明

归路临兰若，仍馀揽胜情。云烟携客至，麋鹿夹僧迎。经罢龙收雨，斋馀马趁晴。重来非漫约，诸衲记深盟。
过访黎尔瞻留饮
作者：孙传庭
朝代：明

相怜何必叹沉沦，小酌扳留臭味真。于我正宜宽礼数，如君岂合老风尘。自矜藏酒能供客，更喜移花解傍人。忽尔酩酊翻可爱，当筵起舞倒乌巾。
送余德先之任闽中取道云中省觐
作者：孙传庭
朝代：明

霜飞木叶乱纷纷，京邸萧疏此送君。海内不堪多战伐，天涯偏是惜离群。闽江春色延青旆，冀岭秋风动白云。此去相思同万里，梅花驿路好相闻。
送冯生修隐暨弟宸居元振赴试
作者：孙传庭
朝代：明

相看意兴总纵横，入夜星文照举觥。累代文章重振响，一时兄弟尽知名。无衣合为吾侪赋，有酒当同尔辈倾。留酌莫辞持共醉，阶前明月正多情。
送冯生元瑞赴试
作者：孙传庭
朝代：明

与子深期在此行，开尊不是怅离情。高文欲擅千秋业，弱冠先操十载盟。燕赵凄凉歌调迥，井参灿烂剑光横。忻闻主者饶元赏，艺苑司南久著名。
送冯生益之刘生琴轩赴试
作者：孙传庭
朝代：明

同驱秋色下河汾，南浦扳留酒欲醺。岂但文章堪脱颖，即论肝膈亦空群。离亭剑影连霄动，会省鸡声入晓闻。为属联镳须努力，广寒仙萼好平分。
送别武子
作者：孙传庭
朝代：明

戎马愁方剧，那堪送远人。看云怜别苦，折柳问归频。宦况惟余拙，交情独尔真。明年十日酒，同对帝城春。痛饮真吾事，其如别恨何。风尘劳岁月，湖海尚干戈。病骨开樽懒，雄心倚剑多。萧萧涟水上，千古此悲歌。
送别武子·其一
作者：孙传庭
朝代：明

戎马愁方剧，那堪送远人。看云怜别苦，折柳问归频。宦况惟余拙，交情独尔真。明年十日酒，同对帝城春。
送别武子·其二
作者：孙传庭
朝代：明

痛饮真吾事，其如别恨何。风尘劳岁月，湖海尚干戈。病骨开樽懒，雄心倚剑多。萧萧涟水上，千古此悲歌。
送别武子有感
作者：孙传庭
朝代：明

看君明日动归帆，把酒西风泪满衫。人在关河难作别，时当离乱易逢谗。一龙早起青云色，双鲤先飞白苧缄。江上故交如有问，王乔久拟脱嚣凡。此去休悲行路难，高斋樽酒暂留欢。荷香乍度飘官路，榴火新垂照绣鞍。念乱有人争解绶，怀才我辈始弹冠。秋风咫尺高南浦，明月宁教按剑看。
送别武子有感·其一
作者：孙传庭
朝代：明

看君明日动归帆，把酒西风泪满衫。人在关河难作别，时当离乱易逢谗。一龙早起青云色，双鲤先飞白苧缄。江上故交如有问，王乔久拟脱嚣凡。
送别武子有感·其二
作者：孙传庭
朝代：明

此去休悲行路难，高斋樽酒暂留欢。荷香乍度飘官路，榴火新垂照绣鞍。念乱有人争解绶，怀才我辈始弹冠。秋风咫尺高南浦，明月宁教按剑看。
送别萧武子
作者：孙传庭
朝代：明

宝剑黄金赠远人，雄风万里动车尘。却怜一雨添离恨，愁杀长亭酒数巡。
送卢靖寰大参之任西川
作者：孙传庭
朝代：明

雄风万里动双旌，酌酒相看壮此行。花发锦江明驲路，云浮玉垒度山城。文翁旧化风应好，汉檄新传寇未平。到日定知经纬裕，草堂遗老漫怦怦。
送友人还里
作者：孙传庭
朝代：明

正惜天涯聚首难，风尘何故促征鞍。百年兄弟三秋阔，千里关河十月寒。解橐自怜官况薄，开樽常忆故情欢。何时我亦偕归计，紫塞青山好共看。
送友人还里
作者：孙传庭
朝代：明

隋堤春望草离离，愁是天涯惜别时。沦落非关才独短，迂疏自合众相疑。风尘世上吾青眼，文酒场中尔白眉。此去故园应有赋，好将云树动遐思。梁园十月共清嬉，爱尔人如玉树枝。四海论心惟我辈，一时分手又天涯。黄河水接龙门下，大麓云连雁塞垂。极目关山情共远，与君重醉定何期。
送友人还里·其一
作者：孙传庭
朝代：明

隋堤春望草离离，愁是天涯惜别时。沦落非关才独短，迂疏自合众相疑。风尘世上吾青眼，文酒场中尔白眉。此去故园应有赋，好将云树动遐思。
送友人还里·其二
作者：孙传庭
朝代：明

梁园十月共清嬉，爱尔人如玉树枝。四海论心惟我辈，一时分手又天涯。黄河水接龙门下，大麓云连雁塞垂。极目关山情共远，与君重醉定何期。
送张志南再归雁门
作者：孙传庭
朝代：明

去年四月送君归，杨柳花飞点客衣。今日送君春正早，雪花却似柳花飞。
送张深之归里省亲深之雅负奇任侠诗意颇涉规劝知不足当一哂也
作者：孙传庭
朝代：明

北风吹冷透征裘，河水凝愁冻不流。云绕高都瞻大麓，雪棼上馆忆并州。藏身莫遣千秋失，有母须教七尺留。我意独嫌君任侠，等閒未可试吴钩。
送曲阳令宋玄平入觐兼膺内召
作者：孙传庭
朝代：明

种得河阳花满城，徵车今喜上春明。西山积雪留琴韵，北阙疏星候履声。治行两朝重纪异，文章四海旧知名。中兴辅佐需公等，霄汉应将只手擎。雁南一望思纷纷，遮道遥传送使君。仙舄晓萦龙塞柳，御书宵捧凤墀云。时艰击目谁堪济，民隐关心帝欲闻。应为并州濡谏草，频河寇警近方殷。
送曲阳令宋玄平入觐兼膺内召·其一
作者：孙传庭
朝代：明

种得河阳花满城，徵车今喜上春明。西山积雪留琴韵，北阙疏星候履声。治行两朝重纪异，文章四海旧知名。中兴辅佐需公等，霄汉应将只手擎。
送曲阳令宋玄平入觐兼膺内召·其二
作者：孙传庭
朝代：明

雁南一望思纷纷，遮道遥传送使君。仙舄晓萦龙塞柳，御书宵捧凤墀云。时艰击目谁堪济，民隐关心帝欲闻。应为并州濡谏草，频河寇警近方殷。
送李念腾计部东还
作者：孙传庭
朝代：明

秋高木落大河滨，惜别无由挽去轮。斗北群情方御李，江东孤兴忽思莼。故家阀阅推司马，宿老文章属舍人。公论久知劳绩在，拂衣漫谓任閒身。我本乾坤落漠人，与君倾盖即情亲。唱酬渐觉诗盈帙，欢赏频惊酒向晨。此去东山原有约，由来北海自多宾。相怜漫订春明约，懒嫚那堪溷陌尘。
送李念腾计部东还·其一
作者：孙传庭
朝代：明

秋高木落大河滨，惜别无由挽去轮。斗北群情方御李，江东孤兴忽思莼。故家阀阅推司马，宿老文章属舍人。公论久知劳绩在，拂衣漫谓任閒身。
送李念腾计部东还·其二
作者：孙传庭
朝代：明

我本乾坤落漠人，与君倾盖即情亲。唱酬渐觉诗盈帙，欢赏频惊酒向晨。此去东山原有约，由来北海自多宾。相怜漫订春明约，懒嫚那堪溷陌尘。
送李欲仙司李内召入都
作者：孙传庭
朝代：明

近来无事快人情，独喜公膺内召行。杨柳接天孤剑往，桃花映日玉骢鸣。平明久著虞庭绩，保障同推晋国城。况是御屏曾记姓，掖垣虚左合谁迎。
送王彭伯先生北上
作者：孙传庭
朝代：明

轺车明日问长安，尊酒离筵且尽欢。论将中原豪杰动，谈兵午夜斗星寒。新秋早见边声急，时政深怜外吏难。圣主久虚前席待，伫成霖雨到江干。多乱冥鸿不可寻，何来空谷转传音。烽烟正想匡时策，霄汉长悬报主心。上国群公疏漫切，强邻此日祸方深。驱车忽动中朝色，几席相看击筑吟。
送王彭伯先生北上·其一
作者：孙传庭
朝代：明

轺车明日问长安，尊酒离筵且尽欢。论将中原豪杰动，谈兵午夜斗星寒。新秋早见边声急，时政深怜外吏难。圣主久虚前席待，伫成霖雨到江干。
送王彭伯先生北上·其二
作者：孙传庭
朝代：明

多乱冥鸿不可寻，何来空谷转传音。烽烟正想匡时策，霄汉长悬报主心。上国群公疏漫切，强邻此日祸方深。驱车忽动中朝色，几席相看击筑吟。
送田待溪侍御入都
作者：孙传庭
朝代：明

西园斗酒暂相留，骢马翩翩识壮游。烽火几年劳战伐，乾坤何日罢诛求。知君剩有忧边策，愧我殊无报主谋。北望燕京情倍切，榆关一线使人愁。
送田御宿大参归里
作者：孙传庭
朝代：明

惜别兼怀感，衔杯意未平。烽烟归远道，雨雪去孤城。罪合边臣任，功惟野史明。相看馀侘傺，不独为交情。已作贤人隐，那禁义士伤。鱼还谁矢直，鸟尽尔弓藏。五岳游堪壮，千秋气转扬。惊看双鬓短，元不负君王。自抗西台节，已高北斗名。射墉矜独力，斥仗忌孤鸣。众论方纷沓，天心厌治平。故因寇祸搆，竟使撤长城。正切北堂恋，何妨早拂衣。荣名轻节钺，乐事慕庭闱。况有兰芽茁，更兼棣萼辉。悬知归子舍，绕膝共依依。白云萦渭水，紫气动函关。遽遣双龙失，惟将一鹤还。遗编窥韦绝，初服著莱斑。独我悲离索，冥鸿不可扳。旧有蓬蒿径，新经兵火馀。到家惟四壁，解橐独群书。自信名心薄，宁嫌生计疏。公归吾意决，小草欲何如。图隐有新寄，懒斋及澹园。数椽兰作室，十亩竹为垣。静有琴樽对，僻无车马喧。避居非傲物，吾道拙中存。何物送君去，城头勾注山。浮云连冀野，明月满秦关。拙宦终成蹶，工诗早得閒。二华几案上，行矣任开颜。拂袖归秦陇，嚣然故作豪。人情泾水浊，君意华山高。结客怀燕侠，论诗续楚骚。悲歌亦我事，永矢托绨袍。吾生常落落，于世总悠悠。龙剑殊难合，骊珠岂易投。浮樽分郢唱，飞舄共梁游。自许生平在，当为知己酬。
送田御宿大参归里·其一
作者：孙传庭
朝代：明

惜别兼怀感，衔杯意未平。烽烟归远道，雨雪去孤城。罪合边臣任，功惟野史明。相看馀侘傺，不独为交情。
送田御宿大参归里·其十
作者：孙传庭
朝代：明

吾生常落落，于世总悠悠。龙剑殊难合，骊珠岂易投。浮樽分郢唱，飞舄共梁游。自许生平在，当为知己酬。
送田御宿大参归里其七
作者：孙传庭
朝代：明
体裁：五言律诗

图隐有新寄，懒斋及澹园。数椽兰作室，十亩竹为垣。静有琴樽对，僻无车马喧。避居非傲物，吾道拙中存。
送田御宿大参归里其三
作者：孙传庭
朝代：明
体裁：五言律诗

自抗西台节，已高北斗名。射墉矜独力，斥仗忌孤鸣。众论方纷沓，天心厌治平。故因寇祸搆，竟使撤长城。
送田御宿大参归里其九
作者：孙传庭
朝代：明
体裁：五言律诗

拂袖归秦陇，嚣然故作豪。人情泾水浊，君意华山高。结客怀燕侠，论诗续楚骚。悲歌亦我事，永矢托绨袍。
送田御宿大参归里其二
作者：孙传庭
朝代：明
体裁：五言律诗

已作贤人隐，那禁义士伤。鱼还谁矢直，鸟尽尔弓藏。五岳游堪壮，千秋气转扬。惊看双鬓短，元不负君王。
送田御宿大参归里其五
作者：孙传庭
朝代：明
体裁：五言律诗

白云萦渭水，紫气动函关。遽遣双龙失，惟将一鹤还。遗编窥韦绝，初服著莱斑。独我悲离索，冥鸿不可扳。
送田御宿大参归里其八
作者：孙传庭
朝代：明
体裁：五言律诗

何物送君去，城头勾注山。浮云连冀野，明月满秦关。拙宦终成蹶，工诗早得閒。二华几案上，行矣任开颜。
送田御宿大参归里其六
作者：孙传庭
朝代：明
体裁：五言律诗

旧有蓬蒿径，新经兵火馀。到家惟四壁，解橐独群书。自信名心薄，宁嫌生计疏。公归吾意决，小草欲何如。
送田御宿大参归里其四
作者：孙传庭
朝代：明
体裁：五言律诗

正切北堂恋，何妨早拂衣。荣名轻节钺，乐事慕庭闱。况有兰芽茁，更兼棣萼辉。悬知归子舍，绕膝共依依。
遣病
作者：孙传庭
朝代：明

病来不讶世缘奇，久病翻知病却宜。天上神仙如不病，月中灵药欲何为。姓名已落时人忌，诗句还生真宰疑。伏枕尽教儒雅废，渐还懵懂觉堪支。
邀田御宿李念腾饮映碧园次御宿韵
作者：孙传庭
朝代：明

辟疆环水跨山隅，上客登临意兴殊。似喜一邱能独擅，更怜三径未全芜。新荷拂座香风度，细柳萦堤翠浪铺。溽暑不知当六月，两君丰致总冰壶。爱我城南近水台，招携此亦胜游哉。拈樽坐上飞元屑，纵屐花间破碧苔。爽气忽来风乍入，烟光欲散雨初回。渐看溪月涵清影，既醉何妨更一杯。
邀田御宿李念腾饮映碧园次御宿韵·其一
作者：孙传庭
朝代：明

辟疆环水跨山隅，上客登临意兴殊。似喜一邱能独擅，更怜三径未全芜。新荷拂座香风度，细柳萦堤翠浪铺。溽暑不知当六月，两君丰致总冰壶。
邀田御宿李念腾饮映碧园次御宿韵·其二
作者：孙传庭
朝代：明

爱我城南近水台，招携此亦胜游哉。拈樽坐上飞元屑，纵屐花间破碧苔。爽气忽来风乍入，烟光欲散雨初回。渐看溪月涵清影，既醉何妨更一杯。
邂逅李捖阳明府有赠捖阳与张象风师称同籍友其先太翁曾倅郡太原
作者：孙传庭
朝代：明

吾师曲江归，啧啧李瀛海。博硕复魁奇，旷达饶文采。燕赵系相思，余心久属乃。大梁忽把臂，呼樽浇块垒。因念别驾翁，雁门甘棠在。顾今二十年，口碑曾未改。君能衍世德，出为神明宰。惟余肮脏人，落落无可采。如何倾盖间，两情足千载。
邻翁叹
作者：孙传庭
朝代：明

邻翁有三男，长男差膂力。仲也绝怯弱，季尤可矜恻。一身都废弃，所存惟视息。忽惊辽事非，缮发遍四国。纷纷闾左儿，不能安稼穑。长以力见选，执殳将军侧。王师二十万，军容亦既饰。岂知不惯战，闻鼓皆变色。长男遂死之，全军尽奔北。司马复徵兵，仓皇请严敕。长令畏谴诃，何敢迟顷刻。又佥仲男往，且称百夫特。邻翁前致语，哀鸣声唧唧。长男且战亡，仲弱岂办贼。长令亦信然，材勇不可得。强驱出关去，勍敌何以克。再战复不利，疆事益叵测。司马计安施，徵调且倍亟。邻翁顾季男，恐亦不能匿。出门官使至，复以威令逼。邻翁惨不言，苍天曷有极。
郊行有感
作者：孙传庭
朝代：明

涧底冻阴犹漠漠，岸头草色已芊芊。袛缘物理分高下，不是春光有后先。
郡城夜眺
作者：孙传庭
朝代：明

立马城头月未阑，楼台新霁暮空寒。客心此际真悲壮，指点欃枪仔细看。
酒筹
作者：孙传庭
朝代：明

共觅清宵醉，消磨付酒筹。参差分夜月，来往促春瓯。爱客宜苛令，撩人喜暗投。漫言探海屋，此饮足千秋。
野宿
作者：孙传庭
朝代：明

烛影孤村夜，星光独宿楼。愁随春野阔，梦逐故山浮。倚枕怜多病，持杯笑浪游。何时归计得，啸咏绕烟洲。
金阁岭
作者：孙传庭
朝代：明

宝刹崔嵬俯夕阴，何人曾此布黄金。岭头风雨来天地，阁上浮云变古今。正好凭虚生远眺，何妨揽胜入孤吟。诗成却自嫌饶舌，欲證菩提不染心。
闰中秋夜田御宿大参携樽饮余映碧园
作者：孙传庭
朝代：明

又见长空好月来，明河如洗净无埃。天开霁景重飞镜，人聚芳筵再举杯。铁骑销氛清朔漠，银蟾泻影静楼台。扳留未尽登临意，明日还应醉一回。瑶台此夕望弥新，漫欲高飞问玉轮。天与山园留飒爽，月随好客振精神。衣沾桂气香逾远，盏落蟾光影更真。忽忆前朝登眺处，边云满目正愁人。
闰中秋夜田御宿大参携樽饮余映碧园·其一
作者：孙传庭
朝代：明

又见长空好月来，明河如洗净无埃。天开霁景重飞镜，人聚芳筵再举杯。铁骑销氛清朔漠，银蟾泻影静楼台。扳留未尽登临意，明日还应醉一回。
闰中秋夜田御宿大参携樽饮余映碧园·其二
作者：孙传庭
朝代：明

瑶台此夕望弥新，漫欲高飞问玉轮。天与山园留飒爽，月随好客振精神。衣沾桂气香逾远，盏落蟾光影更真。忽忆前朝登眺处，边云满目正愁人。
闰中秋夜田御宿大参邀饮映碧园樊淑鲁民部以微恙未与书二绝见示依韵答之
作者：孙传庭
朝代：明

银汉重看拂素盘，依然清影绕阑干。如何不共春风坐，露冷风凄觉夜寒。
闰八月初十夜酌樊淑鲁为余诵田御宿邀赏望夜之作口占次韵
作者：孙传庭
朝代：明

天涯知己共清时，济胜招携喜未迟。三五况当明月夜，寻常已是菊花期。尘销北塞偏宜酒，兴续南楼倍可诗。雅会几能逢此夕，须教尽醉莫轻辞。
闱中与许亦龄张斗垣二明府夜集
作者：孙传庭
朝代：明

银烛辉煌照素秋，芳樽凉夜对清幽。香飘玉树风生户，翠拂金茎月满楼。车马昔怜燕市别，文章今作兔园游。酒阑忽漫谈时事，万里边声起暮愁。
闱中夜集用李捖阳扇头韵
作者：孙传庭
朝代：明

棘院初鸣柝，绣衣晚散衙。萍分俱是客，星聚即为家。醉倚床头月，狂生笔底花。漏深香气湿，知己落霜华。
闻柝
作者：孙传庭
朝代：明

凉夜孤灯客思焦，柝声和雨度寒宵。荒村不是严更鼓，为伴阴虫送寂寥。
闻砧
作者：孙传庭
朝代：明

日落孤城秋气深，西风入夜转萧森。飘来一片寒砧急，敲碎离人万里心。
闻笛
作者：孙传庭
朝代：明

关山杨柳尽飘零，远客含愁夜独醒。何处风前三弄笛，泠然清韵满空庭。
闻雁
作者：孙传庭
朝代：明

秋满长空月满湖，忽听征雁一声孤。远来应解传书信，曾到雁门关下无。
陈玉铉给事入都寄赠十二韵
作者：孙传庭
朝代：明

圣代需鸿硕，天街俨驷骖。雄风空冀北，大业起周南。霄汉孤心映，乾坤只手担。琐垣秋冷烈，彩笔夜清酣。气向丰城识，珠从赤水探。直疑云可作，戆比黯何惭。犹忆同联绶，相期自盍簪。解牛知绝伎，扪虱想雄谭。世局今逾变，时贤理未谙。泽鸿方肃肃，嵎虎复眈眈。恤纬余空切，回天尔独堪。遥闻旋上国，聊此寄心函。
除夕
作者：孙传庭
朝代：明

满城箫鼓沸春烟，欹枕挑灯自冁然。儿女试衣争问夜，妻孥庀食竞更年。两园花竹存诗料，六载渔樵足酒钱。不是野人知节候，偶随流俗乐林泉。
除夜
作者：孙传庭
朝代：明

边塞家何处，天涯岁又除。乡心三载剧，客况此宵馀。看剑心弥壮，谋糈计转疏。明朝三十一，独坐叹居诸。柏酒堪成醉，其如感慨何。风前人一别，客里岁三过。鸿雁关河远，烽烟道路多。坐深聊假寐，清梦绕烟萝。
除夜·其一
作者：孙传庭
朝代：明

边塞家何处，天涯岁又除。乡心三载剧，客况此宵馀。看剑心弥壮，谋糈计转疏。明朝三十一，独坐叹居诸。
除夜·其二
作者：孙传庭
朝代：明

柏酒堪成醉，其如感慨何。风前人一别，客里岁三过。鸿雁关河远，烽烟道路多。坐深聊假寐，清梦绕烟萝。
雨中小酌读杜律有作
作者：孙传庭
朝代：明

一雨来新爽，移樽傍短檐。乡心愁里尽，诗思客中添。阅世才难老，惊人句可拈。偶然披一过，满座失蒸炎。
雨霁迟月
作者：孙传庭
朝代：明

一雨初回晚霁开，閒庭幽敞共徘徊。水边凉气生衣袂，花外新香入酒杯。作客十年人幸健，问天今夜月当来。独怜故国关山远，万里清秋起暮哀。
题先徽录十韵
作者：孙传庭
朝代：明

汉代君家盛绝伦，明时奕叶远逾新。一完白璧生庭玉，两获元珠擅席珍。出应祯祥同凤览，诞繇仁厚并麟振。积书早信儿能读，断织尝愁母见嗔。弓冶相承蒙泽永，埙篪迭奏此情真。衔鳣座上儒风古，扰雉田间吏术淳。即墨不封翻是罪，原思何病但宜贫。瞻云洒泪悲空罍，倾日怀丹叹穫薪。丘壑尚堪容故我，耕樵总不愧前人。天心倘在偏衡虑，世路难知漫怆神。
题冯当之茂才春雪斋次御宿韵
作者：孙传庭
朝代：明

春满高齐雪未阑，萧然一榻此中安。吴钩拂拭分朝霁，邺架抽翻映夜寒。人是瑶林呈积素，诗成玉涧涌飞湍。漫因郢曲怜孤调，并奏于今有二难。春雪霏霏覆画阑，美人幽况足相安。文章堪与春争丽，气韵原同雪并寒。太液池边浮瑞霭，峨眉山半落清湍。冯君收入空斋里，愧我留题得句难。
题冯当之茂才春雪斋次御宿韵·其一
作者：孙传庭
朝代：明

春满高齐雪未阑，萧然一榻此中安。吴钩拂拭分朝霁，邺架抽翻映夜寒。人是瑶林呈积素，诗成玉涧涌飞湍。漫因郢曲怜孤调，并奏于今有二难。
题冯当之茂才春雪斋次御宿韵·其二
作者：孙传庭
朝代：明

春雪霏霏覆画阑，美人幽况足相安。文章堪与春争丽，气韵原同雪并寒。太液池边浮瑞霭，峨眉山半落清湍。冯君收入空斋里，愧我留题得句难。
题竹居宗正园亭
作者：孙传庭
朝代：明

莫道梁园路已荆，仙宗别馆是蓬瀛。楼台忽向空中见，洞壑偏从绝处生。槛外风来松舞鹤，池边水至石飞鲸。一邱已擅山河胜，千载应同带砺盟。小山兀起势疑倾，面面奇峰削不成。微径自能藏宛曲，幽岩原不碍空明。登临此日无三岛，开辟当时有五丁。何处忽闻清啸发，恍从缑岭听吹笙。
题竹居宗正园亭·其一
作者：孙传庭
朝代：明

莫道梁园路已荆，仙宗别馆是蓬瀛。楼台忽向空中见，洞壑偏从绝处生。槛外风来松舞鹤，池边水至石飞鲸。一邱已擅山河胜，千载应同带砺盟。
题竹居宗正园亭·其二
作者：孙传庭
朝代：明

小山兀起势疑倾，面面奇峰削不成。微径自能藏宛曲，幽岩原不碍空明。登临此日无三岛，开辟当时有五丁。何处忽闻清啸发，恍从缑岭听吹笙。
风雅堂菊为从人髡去田御宿大参以诗见慰次答
作者：孙传庭
朝代：明

忻分玉蕊带霜来，清艳元宜曲径栽。色映图书堪寂寞，香生几席足徘徊。披心有客频邀赏，摩顶何人苦见催。岂是使君一顾后，漫将花事等閒开。
饮明远楼次李梦阳先生壁间韵
作者：孙传庭
朝代：明

巀嶪飞楼俯夕烟，招携吾党一开筵。感时客有悲秋赋，揽胜人同入洛年。指点河山分槛外，笑谈星斗落檐前。元龙自昔多豪兴，应拟身临尺五天。
黄年伯京兆招饮园亭留咏
作者：孙传庭
朝代：明

招游忽漫问名园，把酒偏怜北海樽。花径芳菲通近沼，竹篱宛转护高轩。三春浍水烟光远，一曲芒山夜色繁。尽醉不妨归去晚，几将时事坐中论。廿年幽赏寄丘园，谢傅东山道益尊。杨柳风来春绕砌，梨花雨过夜开轩。坐看兰玉前庭秀，仰视星河北阙繁。京兆新承明主诏，白门烟月正堪论。
黄年伯京兆招饮园亭留咏·其一
作者：孙传庭
朝代：明

招游忽漫问名园，把酒偏怜北海樽。花径芳菲通近沼，竹篱宛转护高轩。三春浍水烟光远，一曲芒山夜色繁。尽醉不妨归去晚，几将时事坐中论。
黄年伯京兆招饮园亭留咏·其二
作者：孙传庭
朝代：明

廿年幽赏寄丘园，谢傅东山道益尊。杨柳风来春绕砌，梨花雨过夜开轩。坐看兰玉前庭秀，仰视星河北阙繁。京兆新承明主诏，白门烟月正堪论。
丘氏故园
作者：孙作
朝代：明
体裁：古风

魏公大府司农居，园出东厢百步馀。两朝文献子孙盛，万卷诗书兵火俱。旧闻长老为言此，昔时相府今存几。独此僻在沧江濆，似有神灵相其氏。芒芒天运不可推，太息平泉草木非。曩者大官三四叶，近者敕命犹相辉。两园何苦事变革，松桧蚁钻惟菜麦。冰壶水栏鸱伺鱼，芍陂稻田牛负轭。我惭不至惊十年，岁月轮云心惘然。亭子当江望由里，儿时忆上假山颠。嶙峋怪石森相向，卧草同归一长叹，灵璧何年到日边。金茎此际承天上，东家新亭花满园，珊瑚柯长海柏连。寸田尺地百金买，看花一月人争传。世间万事无不尔，镂石镵金安足恃。荆丘不出二百年，桃源那得三千岁。文章事业荖可遗，宇宙高名终古垂。隆中草庐蜀主到，杨雄旧宅西人知。田荒室空纷感激，操镘再过空四壁。秪有南阳白帝城，薄夫起钦尊故迹。长歌自作还自吟，美酒得钱须为斟。有怀莫挂度外事，留眼坐看梅天霖。
为翟守赋双桧
作者：孙作
朝代：明
体裁：七言律诗

公馆萧条百岁馀，独存双桧向江隅。山川云雨时时会，造物风霜隐隐扶。后土不埋龙蜕骨，赤霄端有凤将雏。醉翁草木皆堪敬，闻道邦人画作图。
九日
作者：孙作
朝代：明
体裁：七言律诗

南国炎蒸初罢暑，楚江凄凛又惊秋。轻霜未破千株菊，高浪间登百尺楼。陶令去官非为酒，海翁无伴不忘鸥。莫愁短日催长夜，且赏清尊映黑头。
伯夷叔齐赞
作者：孙作
朝代：明
体裁：四言诗

人之大伦，君臣父子。笃于君亲，友于昆弟。弃家如遗，弃国如屣。并弃其身，如蜕泥滓。人怀百金，揆义而使。犹有诺否，背义去已。如何先生，各执其志。不约而同，如合左契。孤竹之生，首阳之死。万古清风，噫二人耳。
元夕寄梁先辈二首
作者：孙作
朝代：明

碧沙官渡柳摇新，灯火萧条不负春。谁道黄昏先闭户，天街雪色更宜人。开户微明雪满窗，空堂睡息海涛撞。照人独有梅花发，自洗尝春两玉缸。
元夕寄梁先辈二首·其一
作者：孙作
朝代：明
体裁：七言绝句

碧沙官渡柳摇新，灯火萧条不负春。谁道黄昏先闭户，天街雪色更宜人。
元夕寄梁先辈二首·其二
作者：孙作
朝代：明
体裁：七言绝句

开户微明雪满窗，空堂睡息海涛撞。照人独有梅花发，自洗尝春两玉缸。
入秋
作者：孙作
朝代：明
体裁：五言律诗

江浦今朝暗，秋风昨夜清。山川不改色，雾雨□飞轻。出处妨吾道，嵚崎见物情。系舟思范蠡，迢递越王城。
切藕
作者：孙作
朝代：明
体裁：七言绝句

碧节冰丝透薄寒，金波初出荐雕盘。昔曾太华峰头见，今向佳人掌上看。
喜晴
作者：孙作
朝代：明
体裁：古风

推枕睡未醒，暖汤呼我沐。朝日明瓦沟，夜雨填涧谷。出门正东望，青山绕茆屋。郁郁林树姿，练练云气绿。如以千丈缟，缠此两衲足。山方净眉髻，我亦纵耳目。欣然欲推挽，容抱犍与犊。生意固静佳，世事苦局促。薄田在东野，耒耜手未触。如何有暇日，煮石饮溪渌。散愁一过从，免事糟与曲。得此谅已多，辑语书诸牍。
夏日与诸友文燕
作者：孙作
朝代：明
体裁：古风

平生四海交，佳友一二数。蚤年识黄九，诘屈盘新句。烂漫多文辞，晚复亲李杜。墙东避世公，十载厌城府。暇时得相过，虽夕款蓬户。太丘两佳儿，元方吾所慕。半升折足铛，白石日夜煮。低头诵经史，未觉霜月苦。今春一相逢，喜色动眉宇。从师入天台，拟续兴公赋。我行适四方，日与樵牧伍。敲门三益友，惊散床下鼠。一呼未即衣，再呼那及屦。起陈四席坐，李杜黄及予。相对出肝膈，遂忘亲寡旅。上马来及晨，投辖过映午。谈谐肘腋腕，拜跪肃樽俎。历数座上客，坐欠两公语。两公今何在，江湖渺脩阻。缺然螬化蝶，又似蟨迷駏。会合疑有时，交亲不在故。凡此宿昔契，每怀连床雨。谁知一饷乐，竟违通昔晤。誓去挽莫留，尽日空詹伫。
大堤曲四首
作者：孙作
朝代：明

日落襄阳城，月照大堤曲。绣颊似花红，含情江水绿。君骑白马来，我骑青骢去。背面不相识，两马骄嘶住。汉水可方舟，大堤容两轮。春风堤上花，不入汉阳津。宜城竹叶酒，女子数钱沽。上马问儿童，醉似山公无。
大堤曲四首·其一
作者：孙作
朝代：明
体裁：古风

日落襄阳城，月照大堤曲。绣颊似花红，含情江水绿。
大堤曲四首·其三
作者：孙作
朝代：明
体裁：古风

汉水可方舟，大堤容两轮。春风堤上花，不入汉阳津。
大堤曲四首·其二
作者：孙作
朝代：明
体裁：古风

君骑白马来，我骑青骢去。背面不相识，两马骄嘶住。
大堤曲四首·其四
作者：孙作
朝代：明
体裁：古风

宜城竹叶酒，女子数钱沽。上马问儿童，醉似山公无。
大年雨中见寄二绝因次韵
作者：孙作
朝代：明

十载青春伴旅游，无田安敢羡归休。梦回读罢凄然句，正似彭城风雨秋。笔端江浪贮云烟，爱汝新诗字字传。为报客怀无一事，日凭花鸟唤春眠。
大年雨中见寄二绝因次韵·其一
作者：孙作
朝代：明
体裁：七言绝句

十载青春伴旅游，无田安敢羡归休。梦回读罢凄然句，正似彭城风雨秋。
大年雨中见寄二绝因次韵·其二
作者：孙作
朝代：明
体裁：七言绝句

笔端江浪贮云烟，爱汝新诗字字传。为报客怀无一事，日凭花鸟唤春眠。
客中秋夜
作者：孙作
朝代：明
体裁：五言律诗

故园应露白，凉夜又秋分。月皎空山静，天清一雁闻。感时愁独在，排闷酒初醺。豆子南山熟，何年得自耘。
寄淞江陈山人
作者：孙作
朝代：明
体裁：七言绝句

百年苦忆高常侍，多病谁怜孟浩然。旧喜涉江今不涉，空斋时阅友朋笺。
归带惠泉邀诸友茗饮
作者：孙作
朝代：明
体裁：古风

江南浙山俱可人，泽北惠泉尝入梦。昔年濯足望具区，船头百折烦遮送。高情数与此山期，舟不冲风雨尼之。天公忌人如忌疾，十年欲去事长违。昨宵拄杖落林谷，画舫载泉赢百斛。为倒龙堂明月珠，共试蛇坑小苍玉。故人谈颊翻九河，舌本咽枯知奈何。此泉此茗不易得，缓饮缓煎还可过。人间酒肉谁厌臭，我味此泉渠闭口。身如瓠壶过汤羌，慎勿与方传不朽。
忆昔
作者：孙作
朝代：明
体裁：五言律诗

留滞长羁旅，今年辞渡江。朝霞晴俯槛，细雨晚临窗。短发梳千下，潜鱼见一双。惊魂犹未复，梦枕海涛撞。
放萤
作者：孙作
朝代：明
体裁：七言律诗

一室琴书露竹凉，小窗深掩坐匡床。戏寻脉望看奇晕，忽睹丹良泻冷光。谁录异方知却马，我矜微物解升堂。白头爱伴书帷客，苦节宜侪弟子行。
李令伯赞
作者：孙作
朝代：明
体裁：四言诗

少违父母，长全其身。皇天后地，实所共闻。应门无童，期功无亲。饮食汤药，祖母惟臣。祖孙二人，视犹母子。缓则俱生，急则俱死。事君报刘，有臣如此。临表之情，宜映青史。
李太白赞
作者：孙作
朝代：明
体裁：古风

玄元奕叶圣神孙，邈然跨海超无垠。锦袍淋漓舞郁轮，秕糠斯文遗世纷。羿娥招摇迎帝阍，诉以九河导昆崙。飞鱼挟辀湘女嫔，回光下照扶桑暾。洞庭钧天弭节闻，俯仰一笑三千春。天台子微未足论，大儿汾阳谁与伦。知章识公尚几尘，日衡气机与地文。采石之水青山云，魑魅夜啸狌鼯坟。吁嗴夫人此栖神，文或不死非其存。
次韵大年弟舟中见寄
作者：孙作
朝代：明
体裁：七言绝句

半生蜡屐负清游，两脚并州复故州。铁笛叫云疑昨夜，江云隔面已三秋。
沙上
作者：孙作
朝代：明
体裁：五言律诗

百年神物会，出此远人村。浪汹江翻屋，沙崩树齧门。芋魁锄地底，鹿角长溪痕。开辟当天意，瀰茫恨吐吞。
石菖蒲
作者：孙作
朝代：明
体裁：五言律诗

晓露飞初湿，春苗剪又生。静怜千叶瘦，幽喜一峰横。郁郁明人眼，青青异物情。安期如可待，吾亦扫黄精。
石菖蒲赞
作者：孙作
朝代：明
体裁：古风

石斗其根，瓦齧其节。苦而瘠不遁其贞，郁而苍不昧其洁。不汶汶于风尘，不矫矫于霜雪。岂其与道逍遥，故能坚齿发而寿岁月也耶。
约潘元龙游惠山
作者：孙作
朝代：明
体裁：古风

锡谷名泉誇第二，江水由来胜山水。中泠天畔隔苍烟，九龙眼中荖可喜。我梦临此鉴眉须，裹茗烹煎携绿珠。老僧毵毵妙而臞，忽来说禅坐跏趺。三生岂是旧缘法，明日买船当下闸。共君乌纱一裹头，野岸春洲看晴鸭。
舟泊吴江呈继上人
作者：孙作
朝代：明
体裁：七言律诗

松陵桥畔太湖前，斜日青枫系客船。引颈数看花鸭乱，含情深愧白鸥贤。千镫庾岭传无尽，一宿曹溪觉有缘。稍待月明风细熟，卧吹箫管学坡仙。
莫抵西郊
作者：孙作
朝代：明
体裁：七言律诗

白日崩云莫色微，柴车独不款高扉。十觞酩酊浮家酽，五载暌离笑客衣。瑟瑟雨声寒渐密，沉沉更漏夜仍稀。天明即别愁何限，四壁凄凉万事违。
菽乳
作者：孙作
朝代：明
体裁：古风

淮南信佳士，思仙筑高台。八老变童颜，鸿宝枕中开。异方营齐味，数度真琦瑰。作羹传世人，令我忆蓬莱。茹荤厌葱韭，此物乃呈才。戎菽来南山，清漪浣浮埃。转身一旋磨，流膏入盆罍。大釜气浮浮，小眼汤洄洄。顷待晴浪翻，坐见雪花皑。青盐化液卤，绛蜡窜烟煤。霍霍磨昆吾，白玉大片裁。烹煎适吾口，不畏老齿摧。蒸豚亦何为，人乳圣所哀。万钱同一饱，斯言匪俳诙。
萤火
作者：孙作
朝代：明
体裁：七言绝句

雨中萤火看不灭，入户潜行欲近人。槐市书生经满案，微光待汝续鸡晨。
识字
作者：孙作
朝代：明
体裁：古风

文章不经世，识字长苦饥。而令七尺躯，愧此一鸱夷。何似不读书，买牛荷锄犁。六经垂照耀，九道驰坦夷。天门西北开，达者得升跻。儒冠立其下，宁问渠是谁。凤雏生不凡，三日愿高飞。蓬鸠远未识，老死安其卑。二鸟各适性，吾方定其施。鸠兮鸠兮汝勿嗤，朝阳合得凤来仪。一举万里青云栖，汝鸠虽老安得知。
读丹经
作者：孙作
朝代：明
体裁：古风

服食安可信，丹书皆妄语。欲脱爪发枯，而假金石固。金石本自坚，爪发那免腐。有身即有患，此理不难悟。长生就有术，古来何贤住。神仙五百年，石髓流青乳。服之等天地，千岁不足数。此语信可徵，王烈今在否。旌昜本静者，好道孰为伍。一朝上青云，千载遗白鼠。当其拔宅时，鸡犬亦得去。胡为事盖棺，牛羊践丘莽。下士喜闻道，缩口厌清苦。空言愧杂乱，巧辩争寸缕。所计身后得，未见一分补。始吾甚爱之，穷诘言更沮。仙诚在世间，不见良不喻。
谢马善卿送菜
作者：孙作
朝代：明

尝欣食菜美，自谓肉不过。今晨齿颊间，屡咽安敢唾。持粱齧肥鲜，野簌谁当课。使君可怜人，异味谙小大。我本江南樵，酸寒羹不和。空肠转藜苋，粝粟连糠？。雨韭春割苗，霜菘秋饤座。羊蹄酿旨蓄，蒲歜杂细剉。芋魁掘地底，茭首洗泥科。木鱼三百头，竹笋一万个。朝湘出山厨，夕煮吹烟锉。堆盘青黄具，入口生涩奈。以兹媚盘餐，颇复如君作。采之谅有时，蒸或躬自佐。白盐点葱橙，红椒罗臼磨。蔗饧质剂调，酽醯芳辛破。香饭炊屡熟，宿酒酲方饿。鹅掌推不受，鳖裙空欲蜕。馈案连十罂，饱食深自荷。霜根咀寒齑，三叹论奇货。冰壶夺仙厨，适口腾轩簸。四海一东坡，拙谪常坎轲。参军半亩菜，诗句剧嘲贺。我惷不偿一，造物知何那。抱瓮力不任，负锄筋苦堕。亦欲赋归田，自种百亩糯。传君作菜法，花瓷旋封裹。食勤不愧天，日晏从高卧。
谢马善卿送菜
作者：孙作
朝代：明
体裁：古风

尝欣食菜美，自谓肉不过。今晨齿颊间，屡咽安敢唾。持粱齧肥鲜，野簌谁当课。使君可怜人，异味谙小大。我本江南樵，酸寒羹不和。空肠转藜苋，粝粟连糠�。雨韭春割苗，霜菘秋饤座。羊蹄酿旨蓄，蒲歜杂细剉。芋魁掘地底，茭首洗泥科。木鱼三百头，竹笋一万个。朝湘出山厨，夕煮吹烟锉。堆盘青黄具，入口生涩奈。以兹媚盘餐，颇复如君作。采之谅有时，蒸或躬自佐。白盐点葱橙，红椒罗臼磨。蔗饧质剂调，酽醯芳辛破。香饭炊屡熟，宿酒酲方饿。鹅掌推不受，鳖裙空欲蜕。馈案连十罂，饱食深自荷。霜根咀寒齑，三叹论奇货。冰壶夺仙厨，适口腾轩簸。四海一东坡，拙谪常坎轲。参军半亩菜，诗句剧嘲贺。我惷不偿一，造物知何那。抱瓮力不任，负锄筋苦堕。亦欲赋归田，自种百亩糯。传君作菜法，花瓷旋封裹。食勤不愧天，日晏从高卧。
足疮
作者：孙作
朝代：明
体裁：七言律诗

足非病跛苦疮痍，兀立携藤拜跪迟。倒屣掇皮真自见，登堂着袜怒何为。空轩独卧怀藭曲，幽径微行畏蒺藜。俗客相过尽推去，一杯五积睡还宜。
还陈检校山谷诗
作者：孙作
朝代：明

苏子落笔奔海江，豫章吐句敌山岳。汤汤涛澜绝崖岸，崿崿木石森剑槊。二子低昂久不下，薮泽遂包貙与鳄。至今杂沓呼从宾，谁敢倔强二子角。吾尤爱豫章，抚卷气先愕。磨牙咋舌熊豹面，以手扪膺就束缚。纤毫剔抉难具论，宛转周腊为郑朴。烟霏澹泊翳林莽，赤白照耀开城郭。沅江鳖肋不登盘，青州蟹胥潜注壳。洞庭东南入无野，二仪清气会有壑。士如此老固可佳，不信后来无继作。我尝一诵一回顾，如食橄榄行剑阁。忽闻冻雨洗磨崖，抵掌大笑工？摸。作诗寄谢君不然，请从师道旧所学。
还陈检校山谷诗
作者：孙作
朝代：明
体裁：古风

苏子落笔奔海江，豫章吐句敌山岳。汤汤涛澜绝崖岸，崿崿木石森剑槊。二子低昂久不下，薮泽遂包貙与鳄。至今杂沓呼从宾，谁敢倔强二子角。吾尤爱豫章，抚卷气先愕。磨牙咋舌熊豹面，以手扪膺就束缚。纤毫剔抉难具论，宛转周腊为郑朴。烟霏澹泊翳林莽，赤白照耀开城郭。沅江鳖肋不登盘，青州蟹胥潜注壳。洞庭东南入无野，二仪清气会有壑。士如此老固可佳，不信后来无继作。我尝一诵一回顾，如食橄榄行剑阁。忽闻冻雨洗磨崖，抵掌大笑工�摸。作诗寄谢君不然，请从师道旧所学。
送人往宣城
作者：孙作
朝代：明
体裁：五言律诗

送客宣城郡，吟诗忆土风。雪肤银杏白，火颊木瓜红。楚殿荒山里，澄江出树中。君亲三载仕，我友一樽同。
送徐总管入杭
作者：孙作
朝代：明
体裁：七言律诗

灞陵人忆旧将军，细柳阶前叶又春。万里北风归化鹤，十年西地见骑麟。卧听筚篥沧江迥，醉草乌丝画戟新。骏马好陪丞相后，《竹枝》歌吹绕湖漘。
送杜孝廉往句容
作者：孙作
朝代：明
体裁：七言律诗

江东胜地压西浙，句曲山传天下稀。林间风生一虎过，石上月明双鹤归。我拟华阳裁白帢，君如莱子奉斑衣。日长悬幕娱亲地，小轿疏棂入翠微。
送葛倅还金陵
作者：孙作
朝代：明
体裁：七言律诗

勾漏人传旧葛洪，夜深吹笛向江东。海楼会散金山寂，淮月清悬石垒空。骢马昔时瞻御史，倅车今日见明公。别怀万里如潮急，相趁西州舶趠风。
酬蒋逸人连日观花之会
作者：孙作
朝代：明
体裁：七言律诗

照坐金沙笛里开，青春两度为花来。红妆初见三千指，锦绣重添一万堆。细雨流霞移曲槛，东风落日坐平台。深红浅白俱情称，醉后题诗记此回。
陶渊明赞
作者：孙作
朝代：明
体裁：四言诗

晋室之遗，荆州之裔。耻事义熙，宁死栗里。公田之秫，三径之资。安能郁郁，久居于兹。何物小儿，应束带见。彼五斗粟，谓我眷恋。秋风吹衣，秋霜沾裾。卿用卿法，吾爱吾庐。
雨中
作者：孙作
朝代：明
体裁：七言绝句

江南斗米三百钱，抱饥闭门人昼眠。衾裯入市不论直，破灶日中炊湿烟。
雪桃二首
作者：孙作
朝代：明

饼可充饥黍可餐，桃如大药驻朱颜。空肠待得三千岁，辟谷何人不入山。大桃刺口如猬毛，小桃青硬不容刀。端门马上晨炊饼，谁信人间用雪桃。
雪桃二首·其一
作者：孙作
朝代：明
体裁：七言绝句

饼可充饥黍可餐，桃如大药驻朱颜。空肠待得三千岁，辟谷何人不入山。
雪桃二首·其二
作者：孙作
朝代：明
体裁：七言绝句

大桃刺口如猬毛，小桃青硬不容刀。端门马上晨炊饼，谁信人间用雪桃。
题云林溪亭山色二首·其一
作者：孙作
朝代：明
体裁：七言绝句

过雨山如罨画明，溪声直到白云亭。云遮不断溪声去，流出平芜两岸青。
题云林溪亭山色二首·其二
作者：孙作
朝代：明
体裁：七言绝句

白发云林老画师，一生辛苦竟谁知。何须更上峰头望，满目清秋满目诗。
飞鱼
作者：孙作
朝代：明
体裁：古风

海于天地中，物不能比大。阴阳浩出没，造物穷荒怪。力足浮三山，势欲吞大块。岂惟日月浴，兼疑鬼神会。披经案《山海》，异族纷琐碎。我时一徘徊，足蹑二仪隘。焉知贾客辈，入海如入阓。风昏白波驶，雨惨黑洋迈。批石嗔火发，齧指愁舟坏。飞鱼集樯柂，翅尾错珍贝。初疑燕雀翻，复骇蝗螟坠。非类感所稀，枯腊拾海外。三韩雨雾洗，百岛风烟带。参差插双翰，欹侧张两旆。形模小鲜具，意气鹏鹤类。祗惭海若笑，狭小矜此辈。我复嗤海若，万汇同一态。神灵数巨鱼，鲲鲸鰌鳄魪。智屈云雨能，肉大何足脍。龙门万鱼跃，此翼吾所快。
飞鱼
作者：孙作
朝代：明

海于天地中，物不能比大。阴阳浩出没，造物穷荒怪。力足浮三山，势欲吞大块。岂惟日月浴，兼疑鬼神会。披经案《山海》，异族纷琐碎。我时一徘徊，足蹑二仪隘。焉知贾客辈，入海如入阓。风昏白波驶，雨惨黑洋迈。批石嗔火发，齧指愁舟坏。飞鱼集樯柂，翅尾错珍贝。初疑燕雀翻，复骇蝗螟坠。非类感所稀，枯腊拾海外。三韩雨雾洗，百岛风烟带。参差插双翰，欹侧张两旆。形模小鲜具，意气鹏鹤类。祗惭海若笑，狭小矜此辈。我复嗤海若，万汇同一态。神灵数巨鱼，鲲鲸鳅鳄魪。智屈云雨能，肉大何足脍。龙门万鱼跃，此翼吾所快。
食橄榄
作者：孙作
朝代：明
体裁：七言绝句

碧云高叶树亭亭，雨打风披子更深。到口真如觅幽句，急搜佳处已难寻。
登太和宫
作者：孙健
朝代：明
体裁：古风

太和之山上插空，盘旋起伏如苍龙。何年养就精灵气，至今鳞甲生秋风。秋风起兮山四雾，苍龙耸角如天柱。扬鬐势欲吞天池，横海妖鲸泣无寓。我来岂是凌虚人，翩而凝与太清邻。安得乘龙行上界，睥睨六合之纷纶。纷纶尘氛竞相起，江河东下何时已。太清中含一点灵，神与名山至今俱不死。
草市夜泊
作者：孙元孚
朝代：明
体裁：五言律诗

违家才一舍，露宿尚河洲。暝雾连汀白，寒云压水流。滩声鸣野碓，灯影隔邻舟。入夜霜风急，凄清动客愁。
小金山送黎秘书还朝
作者：孙兆葵
朝代：明

岛屿千年胜，衔杯独上台。江从庾岭下，山到石门开。贾艇依村口，渔家杂水隈。悠悠白日暮，潇洒绝纤埃。
去惠州作
作者：孙光启
朝代：明
体裁：古风

捧檄莅兹土，劳劳未匝岁。本思宣上德，祗自速厥戾。曷勿如脂韦，而乃同姜桂。由来性夙成，并不解阿世。肮脏每招尤，落落谁相契。人生贵知几，出处何必泥。矧且婴锢疾，亦复需调剂。无药可医狂，自分当沦替。所以轻簪组，一官等疣赘。宁去无宁就，非夷固非惠。殷勤辞父老，慷慨谢舆隶。相顾更惓惓，欷歔各垂涕。岂知冰雪肠，荣禄非所计。君门万里遥，缥缈青云际。翘首合江楼，临江漫凝睇。皎皎罗浮月，纤霭不能蔽。涓涓礼湖水，东流不少滞。行矣挂蒲帆，悠哉去海裔。秋萍逐浪飘，野鹤乘风唳。俯仰任优游，襟怀自光霁。故园松菊存，归来足休憩。吁嗟陶彭泽，高风愧难继。
西樵山
作者：孙光祚
朝代：明

海上留仙岛，如从物外游。风回烟景换，溪转水声幽。涧石和云煮，山茶带露收。门无催税吏，何必觅丹丘。
西陲闻警
作者：孙光裕
朝代：明
体裁：七言律诗

西来烽火照边隅，铁马骄嘶塞草枯。聚米已筹山谷未，防边曾设鹳鹅无。黄河岸上宁遗灶，青海原头有断弧。惆怅从来征战地，萧条汉垒夜啼乌。
酌酒与韩求仲
作者：孙光裕
朝代：明
体裁：古风

君不见塞上翁，失马不足忧，得马不足喜。祸邪福邪迭相倚，世事大都皆若此。邯郸妇嫁厮养儿，宿瘤身入齐宫里。纷纷好丑难具陈，好丑由天不在人。大梦之中还说梦，浮沤聚散蠖屈伸。百年能得几时乐，十九忧愁病与贫。吁嗟乎侏儒饱欲死，东方饥欲死。才人坎壈自昔然，落落宁惟吾与子。且须饮酒醉莫辞，人生亦贵适意耳。
处女吟
作者：孙兰
朝代：明
体裁：古风

幽姿自修洁，被服茝与蘅。日夕好书史，期以古处名。怀忧时鼓瑟，习静厌弹筝。未嫁失所匹，不字坚良盟。寄言女贞子，霜雪扬其英。谢此当春艳，独含千载情。
高念东访道南游晤于天宁僧舍喜而有赋
作者：孙兰
朝代：明
体裁：七言律诗

十年分手怅临风，乾鹊声频蜡蕊红。不改须眉冰雪后，犹疑梦寐笑谈中。欲参半偈辞朱绂，为学长生访赤松。别久相逢话倾倒，禅窗落月影濛濛。
和西涯相公春兴诗二首
作者：孙冕
朝代：明

山馆悠悠倚峻陂，别来应是两年过。鹿麋昔日游偏好，风雨他乡梦更多。松下小轩闲雨菊，月中荒径掩云萝。归来若待头颅白，其奈岩花笑客何。竹垣向里辟新池，径曲门迂去每迟。鸟弄落花人未到，鱼吹新荇月先知。天边客梦何时醒，江上归舟此日移。唤起巢由作宾主，不知身在帝尧时。
和西涯相公春兴诗二首·其一
作者：孙冕
朝代：明

山馆悠悠倚峻陂，别来应是两年过。鹿麋昔日游偏好，风雨他乡梦更多。松下小轩闲雨菊，月中荒径掩云萝。归来若待头颅白，其奈岩花笑客何。
和西涯相公春兴诗二首·其二
作者：孙冕
朝代：明

竹垣向里辟新池，径曲门迂去每迟。鸟弄落花人未到，鱼吹新荇月先知。天边客梦何时醒，江上归舟此日移。唤起巢由作宾主，不知身在帝尧时。
元旦早朝
作者：孙勋
朝代：明

绛阙双瞻碧玉空，衮衣遥拜紫宸宫。瑞光总映千门曙，淑气同看万国丰。禁柳厚笼仙掌露，炉烟轻散御帘风。幸随簪笏称华祝，忽睹云车驾六龙。
登粤秀山
作者：孙勋
朝代：明

尉佗山阁枕飞屏，石碣依然似鲁灵。夕照倒随松桧落，晚田遥带稻粱馨。三城鸡犬填阛阓，万里牙樯接海溟。淳朴旧怜吾土胜，未堪群盗日纵横。负郭青山策杖来，暮林红叶杂莓苔。天涯王气盘桓入，世上雄图指点开。烟雾直饶眠豹泽，风云疑是画麟台。凭君好藉金闺质，换取银鱼早续杯。
登粤秀山·其一
作者：孙勋
朝代：明

尉佗山阁枕飞屏，石碣依然似鲁灵。夕照倒随松桧落，晚田遥带稻粱馨。三城鸡犬填阛阓，万里牙樯接海溟。淳朴旧怜吾土胜，未堪群盗日纵横。
登粤秀山·其二
作者：孙勋
朝代：明

负郭青山策杖来，暮林红叶杂莓苔。天涯王气盘桓入，世上雄图指点开。烟雾直饶眠豹泽，风云疑是画麟台。凭君好藉金闺质，换取银鱼早续杯。
登镇海楼
作者：孙勋
朝代：明

岭峤飞岑百尺楼，下窥寰际渺浮邱。郁苍天地千年气，盘薄东南万壑秋。城阙晚云低陇树，海溟烟浪溯江流。霸图自昔多馀胜，一览还雄旧粤州。
秋兴
作者：孙勋
朝代：明

翠竹修篁近满林，建牙排戟日萧森。玄蝉不受槐间暑，铁马时嘶院外阴。一榻羲皇高枕梦，数弦周孔对琴心。蒲葵葛袂寻常月，閒却秦娥捣素砧。喷庭榴火散炎晖，清昼槐风入篆微。蝉度绿窗人正困，蝶游朱幌梦初飞。烦襟自爱乘流涤，懒性从交与世违。琴咏不堪留客久，独饶新雨笋偏肥。朱夏閒销一局棋，战情输胜未堪悲。应怜泌水栖迟日，无复长沙感慨时。函谷旧经饶注读，冀门归马谢驱驰。薰风喜戴重华阁，频向南来鼓阜思。
秋兴·其一
作者：孙勋
朝代：明

翠竹修篁近满林，建牙排戟日萧森。玄蝉不受槐间暑，铁马时嘶院外阴。一榻羲皇高枕梦，数弦周孔对琴心。蒲葵葛袂寻常月，閒却秦娥捣素砧。
秋兴·其三
作者：孙勋
朝代：明

朱夏閒销一局棋，战情输胜未堪悲。应怜泌水栖迟日，无复长沙感慨时。函谷旧经饶注读，冀门归马谢驱驰。薰风喜戴重华阁，频向南来鼓阜思。
秋兴·其二
作者：孙勋
朝代：明

喷庭榴火散炎晖，清昼槐风入篆微。蝉度绿窗人正困，蝶游朱幌梦初飞。烦襟自爱乘流涤，懒性从交与世违。琴咏不堪留客久，独饶新雨笋偏肥。
送陈氏之留都
作者：孙升
朝代：明
体裁：古风

结交不在早，要在心所当。伊人则古昔，晤暂情何长。云胡倏行游，告言之建康。驱车蓟北门，鼓枻潞河阳。川原悠以邈，使我戚中肠。自戚还自慰，暌离庸讵伤。黄鹄摩青霄，远举固其常。去矣勿复道，恒德期不忘。
送龙氏
作者：孙升
朝代：明
体裁：古风

客子欲何之，苍梧古南粤。相望万里馀，征鸿杳天末。杪秋霜露零，寒飙迅城阙。眷兹发深慨，而况当乖别。采兰以赠君，所愿芳未歇。
书斋联
作者：孙升妻杨夫人
朝代：明
体裁：联

爱惜精神，留此身担当宇宙；蹉跎岁月，将何日报答君亲。
凤山怀古三首
作者：孙华
朝代：明

宋家事业如汉晋，遗史班班今尚存。南渡衣冠元帝纪，中山庙社靖王孙。海门龙去秋潮横，宫树乌啼夕磷繁。已恨无人似诸葛，生憎何物学桓温。王气中流甲马营，残星还绕凤凰城。斯文自可同三代，诸老犹能语二京。稚帝有车将白璧，太皇无舰载苍生。只今薄海渐声教，共戴尧天乐太平。莫向登临起叹吁，故宫今是梵王都。麒麟馺娑荒荆棘，鹦鹉频伽张苾刍。辇道久无黄曲盖，寝垣谁置白浮屠。望江亭子依然好，时有胡僧置酒壶。
凤山怀古三首·其一
作者：孙华
朝代：明
体裁：七言律诗

宋家事业如汉晋，遗史班班今尚存。南渡衣冠元帝纪，中山庙社靖王孙。海门龙去秋潮横，宫树乌啼夕磷繁。已恨无人似诸葛，生憎何物学桓温。
凤山怀古三首·其三
作者：孙华
朝代：明
体裁：七言律诗

莫向登临起叹吁，故宫今是梵王都。麒麟馺娑荒荆棘，鹦鹉频伽张苾刍。辇道久无黄曲盖，寝垣谁置白浮屠。望江亭子依然好，时有胡僧置酒壶。
凤山怀古三首·其二
作者：孙华
朝代：明
体裁：七言律诗

王气中流甲马营，残星还绕凤凰城。斯文自可同三代，诸老犹能语二京。稚帝有车将白璧，太皇无舰载苍生。只今薄海渐声教，共戴尧天乐太平。
池中白莲
作者：孙华
朝代：明
体裁：古风

蕊宫夜凉张暑宴，仙姝散花水晶殿。霞绡中单云锦绿，黄金为房玉为钿。翠旌导前宝盖殿，霓裳中序按未遍。一人素衣持羽扇，颀然中立白玉弁。群姝被酒酡发面，冠佩倾然醉相盼。彼峨弁者色不变，以口承露不肯咽。终然贞白难为荐，独向西风抱清怨。
洧水
作者：孙原贞
朝代：明
体裁：古风

二水并东注，映带城南北。往来行路人，病涉今犹昔。缅怀乘舆济，存心惠为德。古道谁复然，川流日不息。
过程学士墓
作者：孙友篪
朝代：明

野水空山拜墓堂，松风湿翠洒衣裳。行人欲问前朝事，翁仲无言对夕阳。
逢乡人
作者：孙友篪
朝代：明

尔从山中来，今喜江上遇。我家老梅花，开到第几树？
避喧
作者：孙友篪
朝代：明

喧避苦城市，习静爱溪山。行看水流去，坐期云飞还。援琴发真趣，采药延颓颜。终岁无车马，孤吟常闭关。
闻笛
作者：孙嘉绩
朝代：明
体裁：七言绝句

一林寒碧露华浮，吹笛谁家客倚楼。剪剪西风吹不断，夜阑翻入小凉州。
摄山
作者：孙国敉
朝代：明
体裁：五言律诗

地与人如待，居随岫势缘。谽谺非隔世，灌莽别藏天。庭满初秋月，江分未曙烟。诗成妨定境，蛰燕共幽偏。
西林庵双桂树
作者：孙国敉
朝代：明
体裁：五言律诗

伞形高矗上，数息化人宫。茅蒋犹环映，烟涛岂定容。西氛天堑共，南顾水师蒙。自昔中元夜，千山佛火红。
试茶亭白乳泉
作者：孙国敉
朝代：明
体裁：五言律诗

夙世非金粟，双林讵若丛。路高将近月，香溢未从风。薰染心期脱，行吟鼻观空。山情随递主，开落总何功。
遗谷是一门师手辟
作者：孙国敉
朝代：明
体裁：五言律诗

肘书行伴茗，风尚夙斯存。苔篆泉间月，云腴石畔根。表章留后揽，赏啜坐忘言。不浅怀贤意，香边役梦魂。
兄弟箴
作者：孙奇
朝代：明
体裁：古风

兄须受其弟，弟必敬其兄。勿以纤毫利，伤此骨肉情。周公赋棠棣，田氏感紫荆。连枝复同气，妇言甚勿听。
父子箴
作者：孙奇
朝代：明
体裁：古风

子孝父心宽，斯言诚为确。不患父不慈，子贤亲自乐。父母天地心，大小无厚薄。大舜日夔夔，瞽瞍亦允若。
次韵鹿干岳《喜从玉壶记忆得周忠介旧寄二诗赋此》
作者：孙奇彦
朝代：明

未坠斯文此地寻，分明当日寄梅吟。识田久纳无边景，便面相传不朽心。事往何堪题挂剑，思来犹似对弹琴。嶙峋绝调凌千古，一字悲歌一字金。
示子孙·其一
作者：孙奇逄
朝代：明
体裁：七言绝句

家学渊源二百年，不谈老氏不谈禅。为贫何似为农好，富贵苟求终祸缘。
示子孙·其二
作者：孙奇逄
朝代：明
体裁：七言绝句

堪笑庸人虑目前，自驱陷阱冀安然。道人拈此作家诫，淡薄由来是祖传。
书感
作者：孙奇逢
朝代：明
体裁：古风

我来千余里，思见英雄人。胸中罗今古，万物待其新。人也而天游，钓渭与耕莘。不然隐君子，山水乐相邻。丘壑适吾意，皎洁不染尘。二者俱悠邈，斯道竟沈沦。乃知古人出，尧舜其君民。退处林泉下，坐使风俗淳。仁可覆天下，亦可善此一身。此字不分明，痛痒总不亲。庸众是非泯，英雄好恶真。此是经纶手，千古无等伦。
偶题
作者：孙奇逢
朝代：明
体裁：五言绝句

程日多清课，操功不厌深。看云消妄相，调鹤息机心。
刘佐五设榻兼赠宝刀
作者：孙奇逢
朝代：明
体裁：古风

东风吹雪满阑干，晓日清空白画寒。四十年来燕市里，楼前流水红尘起。竿头青苎酒旗摇，有人匣中鸣宝刀。把手赠之锦作带，浑惭下榻逢交泰。坐间肝胆饶素肠，情兴淋漓月照床。烧烛顿忘别话久，香添再煮瓶中酒。春花未吐春衫纡，山色溪光尽入庐。今夜停杯好相语，平明上马过东去。应知依依不胜情，桥南细问黄莺声。中天斗畔高明月，莫教清笳吹石碣。云绕蓟门老纶巾，路傍羞对看花人。
次韵鹿干岳《喜从玉壶记忆得周忠介旧寄二诗赋此》
作者：孙奇逢
朝代：明
体裁：七言律诗

高风当日几相寻，并见攀条赠友吟。方恨偷儿疑鬼物，宁知天籁寄人心。世殊不异山阳笛，志在依然流水琴。闻道奚囊投烈焰，记来只字抵千金。
简杨莪蒿
作者：孙奇逢
朝代：明
体裁：七言律诗

老至躬耕卫水涯，纆桑君复惜年华。山川独放达官舫，鸡黍重寻野客家。竹隐锉帘闲鸟雀，尘飞谈笑带烟霞。穷庐近识身多累，得借桐阴晚种瓜。
读许鲁斋集
作者：孙奇逢
朝代：明
体裁：古风

我读公遗书，知公心最苦。乾坤值元运，民彝已无主。公等二三辈，得君为之辅。伦理未全绝，此功非小补。不陈伐宋谋，天日昭肺腑。题墓有遗言，公意有所取。众以此诮公，未免儒而腐。道行与道尊，两义各千古。
送友归白下
作者：孙奇逢
朝代：明
体裁：五言律诗

惊看鸿雁北，归带白门秋。恋弟耽孤托，思亲畏远游。装轻惜道路，老至爱朋俦。来岁黄花发，东篱一径留。
长至
作者：孙奇逢
朝代：明
体裁：七言律诗

日临长至雪霜深，倚榻围炉酒自斟。一代是非谁共语，百年感慨入孤吟。闲从竹石同幽梦，静向琴书寄远心。此际阳生人不觉，贞元消息好相寻。
题宋怀豫饮光台
作者：孙奇逢
朝代：明
体裁：五言律诗

台敞元无暑，翛然万虑捐。月沾衣带冷，花促酒杯乾。意气悲歌里，风云指顾前。夜深迷去径，独为主人贤。
刘都幕泉亭
作者：孙存
朝代：明
体裁：五言绝句

滥泉沸山巅，汍泉迸山足。一鹭饮东泉，飞向西泉浴。
华岩岭
作者：孙孜
朝代：明
体裁：五言律诗

杖策登层岭，攀萝上极巅。深林迷白日，高涧落寒泉。四望山川尽，平临星斗悬。何烦求羽化，即此是登仙。
车溪
作者：孙孟吉
朝代：明
体裁：七言律诗

释子当年远世寰，绝嚣尘处作玄关。森森祗树环方丈，寂寂珠林抱水湾。金磬不鸣清梵静，白云自伴老僧閒。夕阳杖锡门人远，遥听钟声隐约间。
西山纱帽石歌
作者：孙学诗
朝代：明
体裁：古风

石公石公自何年，下抚雄阳万户烟。朝睨日本晴霞烂，暮听天台法鼓连。云作衣裳雾作冠，峨峨独立在西蛮。举头去天不尺五，任有春秋无暑寒。寒兮暑兮倏忽移，桑田沧海总堪悲。云何此老头难白，从来不受小儿欺。我欲问石石无言，开口一笑淡乾坤。城在人非歌化鹤，去矣习池无梁园。君不见松风日日吹，岩花日日开。山鸟日日啼，水波日日催。谁能共石千年老，相对春光日日来。
送渊上人
作者：孙宁
朝代：明

远公无定迹，心与白云闲。瓶锡春风里，帆樯暮雨间。鸟啼临水树，猿响隔溪山。此际随缘去，家林几日还。
题半塘寺润公房顾叔明所画松壁
作者：孙宁
朝代：明

顾君叔明善写松，妙趣直与韦偃同。片缣幅纸不易得，人争一睹清双瞳。玉岩上人即粲可，早跻十地成全功。禅房素壁耀霜雪，绘画未许来庸工。叔明对此役意匠，捉笔跳叫声摩空。须臾貌作老蛟影，毫端瞥若回腥风。隔座时疑翠涛响，钩帘日讶玄云封。宿鹤已去落花尽，庭前细雨春濛濛。老夫寻幽适相过，览之便觉心神融。酒酣信手为长句，醒愧涴花溪上翁。
游招宝山和刘给事
作者：孙宏轼
朝代：明
体裁：五言律诗

清晓按行营，凌虚剑气横。旌旄翻曙影，金鼓杂潮声。投笔班何壮，标铜马竟成。对溟天浩渺，东望一毛轻。
珍珠泉
作者：孙宗岱
朝代：明
体裁：五言律诗

明珠不择地，喜客作寒泉。含吐如相媚，声闻亦自圆。泠泠行玉佩，沥沥语朱弦。眺听俱无尽，千崖竹树传。
十三夜月
作者：孙宜
朝代：明
体裁：古风

良晤既匪易，佳节亦复过。今夕非昨夕，光景忽已多。霏霏失玄雾，滟滟增金波。昔眄犹室隅，兹升眇庭柯。当扉万象启，侧户三星罗。萧爽候愈寂，沈冥夜如何。兴言悦至赏，眷此成清歌。
十三夜月柬谢子
作者：孙宜
朝代：明
体裁：五言律诗

今夕江楼月，能添昨夜明。苑云寒自敛，城角霁尤清。露警花间鹤，风微树杪萤。百壶高兴在，端坐待君倾。
同诸友游郭曲
作者：孙宜
朝代：明
体裁：五言律诗

地胜因湖得，堂幽对野开。晚风吹笛起，秋水抱城回。溪友留鱼去，邻翁送酒来。为言九日近，引客试登台。
湖上
作者：孙宜
朝代：明

湖上秋色半，经年吾始来。系舟泊矶口，聊访垂纶台。水光荡菰蒲，鸥鹭相与回。沙明白石岸，日丽青霞杯。渔父烟艇中，棹歌声相催。片月出远空，苍茫碧云开。北斗插波落，天河低野回。露下凉吹生，飒然动秋怀。杖藜谢邻叟，斗酒明当偕。
湖上杂兴
作者：孙宜
朝代：明

地远山围宅，城孤市绕村。菰蒲侵草阁，鸥鹭到柴门。野雾峰全暝，湖烟渚半昏。坐怜渔父过，随意倒芳樽。
湖上歌
作者：孙宜
朝代：明

城西草堂湖水头，清沙白石高堂幽。越人鼓枻渔父唱，我行暮出湖上游。游中少年谁最少，周王二子同扳留。湖风拂船船欲放，渚日回烟烟正柔。白鸥之岸青草洲，绿水不动沧波收。咫尺复愁雷雨至，萧条但觉陂塘秋。明星迢迢月皎皎，高歌妙曲扬中流。佳人此夕应遗佩，王子今辰还共舟。人生有乐须白头，百年光景难遽休。君不见潇湘之侧风雨愁，金花瑶草空悠悠。
王生入山谢事戏简
作者：孙宜
朝代：明
体裁：古风

疾风吹云暗江县，东城之雷北城电。城中一雨绝可怜，十日不见王生面。昨当折简传深意，咫尺山城尔须至。扬雄草玄亦避人，侯葩载酒曾多事。
皇夫叹
作者：孙宜
朝代：明

岁当己亥三月初，天子南幸鄢郢都。飞书走檄连日夜，藩司之使催皇夫。编氓土著签不足，流居浮户贴始敷。索资要赂弊难竟，私有里甲公吏徒。高原竖旗众夫集，县官领夫速行役。额夫四百征已办，发票捉人尚村邑。城中杻械絷盈道，中男幼丁尽供籍。问之何物为此谋，校官署职明需求。赤金白银惟意纳，少者禁锢多即收。穷乡下井宁得脱，苦刑痛笞无时休。丝毫公费非不有，簿册夸张任其手。小民但图免淹系，儿女何辞易升斗。君不见广文昔时饭不足，仆妾年来厌粱肉。又不见苍头役卒衣旧鹑，夜半通贿人椓门。
皇砖叹
作者：孙宜
朝代：明

龙舆凤驾西南行，有敕谋广承天城。亚卿奉诏区画当，内侍督作简命精。湖南州县半雕敝，募徒取具无横征。昨来羽檄冲宵至，御堲皇砖坐兹地。县令封柴重纷扰，藩司处价良宽倍。百金须砖仅过万，民力官州足供费。黄湖山前余古窑，开山设廨临江皋。千夫抟埴众牛踏，泊官点阅闲吏劳。连云烟火望不息，弃地瓦砾增时高。圬人窑徒告如数，洁酒虔牲谢神护。材成赤土齐方平，光发青铜尽完固。监工动色匠氏喜，敕使行台定无怒。平原莽旷毕出砖，署县发卒罗砖船。大艘小舶尽查报，来商去贾无敢前。要资纳贿始一脱，白昼牙校明哄阗。报船未已还签部，越里穷乡索殷富。家饶斗斛那得眠，囊有锱铢悉充赂。分画宁蒙滑胥悯，逋逃反遭苦刑锢。君不见砖船报尽解头过，未解之砖尚填布。又不见县官库吏日夕忙，秤金量银如太仓。
皇砖叹·其一
作者：孙宜
朝代：明

龙舆凤驾西南行，有敕谋广承天城。亚卿奉诏区画当，内侍督作简命精。湖南州县半雕敝，募徒取具无横征。昨来羽檄冲宵至，御堲皇砖坐兹地。县令封柴重纷扰，藩司处价良宽倍。百金须砖仅过万，民力官州足供费。黄湖山前余古窑，开山设廨临江皋。千夫抟埴众牛踏，泊官点阅闲吏劳。连云烟火望不息，弃地瓦砾增时高。圬人窑徒告如数，洁酒虔牲谢神护。材成赤土齐方平，光发青铜尽完固。
皇砖叹·其二
作者：孙宜
朝代：明

监工动色匠氏喜，敕使行台定无怒。平原莽旷毕出砖，署县发卒罗砖船。大艘小舶尽查报，来商去贾无敢前。要资纳贿始一脱，白昼牙校明哄阗。报船未已还签部，越里穷乡索殷富。家饶斗斛那得眠，囊有锱铢悉充赂。分画宁蒙滑胥悯，逋逃反遭苦刑锢。君不见砖船报尽解头过，未解之砖尚填布。又不见县官库吏日夕忙，秤金量银如太仓。
茭港
作者：孙宜
朝代：明
体裁：古风

结轸倦久疴，严装理前游。山行稍云疲，水宿良所由。弭棹临别浦，扬舲逝安流。波回路曲折，云霁天沈浮。霜荻响近渚，风筱鸣长洲。沙翔去来鹜，岸并连拳鸥。泽兰晚渐垂，江茝秋始柔。遵屿乍离合，凌飙屡优游。击楫情已乖，乘槎兴将侔。即此缔往盟，抽词赠同舟。
行视别业禾稼作
作者：孙宜
朝代：明
体裁：古风

徇禄返尘轨，卧疴遂幽坰。为圃竟不习，学稼鲜所明。薄田委僮仆，懒性谢经营。春阳始云改，夏序亦以征。辍翰越城栖，振衣事郊行。既畅景物丽，复感禾黍盈。云叶被畛秀，风花覆阡平。修渠濯细流，佳实播初馨。坚好类周穑，耗蠹殊鲁螟。利妇足遗穗，筑场喜新晴。泽忝我私及，秋荷今岁成。粗粝甘自尝，饱煖奚足营。且免洛阳叹，聊结杜曲鸣。
驾幸承天二首
作者：孙宜
朝代：明

迢遥列郡总维城，彩仗朱笼夹道迎。太守尚宽诛北地，群臣何似幸南京。山河嵩洛开皇览，雨露荆襄动圣情。莫谓此行劳万乘，即今四海是升平。万国先声二月过，亲行丰乐旧山河。趋朝故老虔奔走，失候元臣合谴诃。燕寝昼参增拭泪，享筵朝荐阅登歌。从来只谒关殊思，此地无妨礼数多。
驾幸承天二首·其一
作者：孙宜
朝代：明

迢遥列郡总维城，彩仗朱笼夹道迎。太守尚宽诛北地，群臣何似幸南京。山河嵩洛开皇览，雨露荆襄动圣情。莫谓此行劳万乘，即今四海是升平。
驾幸承天二首·其二
作者：孙宜
朝代：明

万国先声二月过，亲行丰乐旧山河。趋朝故老虔奔走，失候元臣合谴诃。燕寝昼参增拭泪，享筵朝荐阅登歌。从来只谒关殊思，此地无妨礼数多。
东山晓钟
作者：孙实
朝代：明
体裁：七言绝句

风送钟声出巽山，渐开曙色满人间。居民蚤作从兹始，耕凿生涯岂等閒。
北河渔唱
作者：孙实
朝代：明
体裁：七言绝句

谩展丝纶钓北河，清风明月每相过。醉来独倚孤蓬唱，任尔波涛日几多。
梅仙丹灶
作者：孙实
朝代：明
体裁：七言绝句

知几避世有梅仙，修炼深藏不计年。留取灵光瀰四境，犹民仁寿乐尧天。
七星峰
作者：孙应鳌
朝代：明
体裁：五言绝句

云荡金城北，天回斗极东。解衣聊宴坐，盘礡七星中。
五龙宫
作者：孙应鳌
朝代：明
体裁：五言绝句

岸容初得雨，山势欲飞天。王母乘云至，斑龙九色鲜。
华山杂兴
作者：孙应鳌
朝代：明

玉女窗开眼界明，仙童肃队奏鸾笙。海云初散蓬莱色，人在苍龙背上行。拂枕隐眠延露石，开襟长啸蔚蓝天。尽驱虎豹耕南亩，种出黄精养寿年。
华山杂兴·其一
作者：孙应鳌
朝代：明

玉女窗开眼界明，仙童肃队奏鸾笙。海云初散蓬莱色，人在苍龙背上行。
华山杂兴·其二
作者：孙应鳌
朝代：明

拂枕隐眠延露石，开襟长啸蔚蓝天。尽驱虎豹耕南亩，种出黄精养寿年。
圣寿寺
作者：孙应鳌
朝代：明
体裁：五言律诗

空城存古寺，寂寞已无僧。独有横经客，时分供佛灯。淡云盘老桂，寒日隐荒藤。斟酌谈时事，相看百感生。
太和山
作者：孙应鳌
朝代：明
体裁：五言律诗

天柱开金阙，虹梁缀玉墀。势雄中汉表，气浑太初时。日月低双璧，神灵肃万仪。名山游历遍，谁似此山奇。
松萝峰
作者：孙应鳌
朝代：明
体裁：五言绝句

幕地翠宫满，松萝拾作衣。凭衿不尽兴，凝眺淡忘归。
碧云洞
作者：孙应鳌
朝代：明
体裁：五言排律

早罢荆门镇，言寻石户耕。风尘閒老眼，丘壑淡秋情。忽枉骚人劄，深怀胜地盟。洞泉开僻壤，词赋振韶韺。一径层林入，千岩曲窦平。轩窗含宿润，箭括引新晴。雪障罗青壁，霞标带赤城。龙蟠潭隐隐，猿啸谷碀碀。五韪俱旌美，千奇不辨名。鬼神留斧凿，造化见生成。日净沉朝彩，天澄起夜声。蔚蓝盘岛屿，花鸟映空明。信矣遗尘世，悠然薄太清。念心思得象，阅世欲餐英。何日搴裳去，同居策杖行。钩元舒雅况，发兴出高评。独往探牛斗，相知洽弟兄。斯游如可遂，岂羡接蓬瀛。
系马峰
作者：孙应鳌
朝代：明
体裁：五言绝句

怀仙空望远，系马不知年。石断疑无地，岩穷忽有天。
紫云岩
作者：孙应鳌
朝代：明
体裁：五言绝句

芳岩芳草暮，桂涧桂波凉。独立思君子，徘徊一断肠。
茅阜峰
作者：孙应鳌
朝代：明
体裁：五言绝句

冥心观太始，天岭气相交。真诀何由得，乘风访大茅。
衙斋望兔峰
作者：孙廷铨
朝代：明
体裁：古风

高馆扬清辉，澄阴淡将夕。好峰林外明，肃肃荫床席。日入引村烟，纵横交阡陌。倏忽半岩际，风雨送行役。松杂名药香，鹤遗幽人迹。霁景疏夜明，况复沉秋碧。菊忆渊明篱，书成杨子宅。谁当堪共语，一片寒山石。
望城庵酬宗良王孙见寄
作者：孙开
朝代：明
体裁：七言律诗

空门学法礼文殊，山色巃嵷石磴纡。半岭松风凝碧落，一江水月浸平芜。花清宫梵微微渡，玉宇寒烟片片孤。读罢淮南招隐赋，可能珍重胜泥珠。
步放鹤亭
作者：孙引鸿
朝代：明
体裁：五言律诗

长啸答空响，悲怀万谷随。涧流松露冷，鹤听竹风吹。山静寒蛩悦，秋深落叶知。登高望太古，携手柏皇时。
金牛晚眺
作者：孙弘哲
朝代：明
体裁：七言律诗

古城迢递已多年，犹见孤峰锁碧川。日色才暝波欲起，秋声半老鹤初还。凌虚坐啸千山绿，返照长随万井烟。昔日金牛今浪说，呦呦双鹿几人传。
梦朱懋忠先生
作者：孙弘祖
朝代：明
体裁：古风

在昔游京华，抵掌天下事。标榜由汉东，朋党自唐季。安知鼠与狐，耽耽有宦寺。颇信知几言，拥旄忽如屣。奈何生死别，刍狗更相觊。蚁慕非吾徒，鸱吓复何异。经怪桃花源，外人莫能避。终然不得路，黄绮焉足比。
郡中载花还兼怀黄履素
作者：孙弘祖
朝代：明
体裁：古风

至尊忧社稷，诸君营室家。老圃竟何事，鼓枻载名花。言念素心友，行行天一涯。剑津或可合，猿啸夕阳斜。
烟霞洞
作者：孙思行
朝代：明
体裁：七言绝句

蚤起春游古洞中，和风细细日融融。凭高眺望仙何处，万树桃花满径红。
悼内二首·其一
作者：孙愚公
朝代：明
体裁：七言律诗

花朝半与蕊珠飘，文魄虽寒尚可招。鬓影隔花芳迹断，衣香伴月腻痕销。空馀指粉青编印，冷入琴言素轸凋。一幅画图谁得似，芳怀那许个人描。
悼内二首·其二
作者：孙愚公
朝代：明
体裁：七言律诗

络纬声凄读史灯，萧萧残夜醉瞢腾。绣床剩缕针空圣，奁几埋尘鉴似冰。雨鬓风鬟人不见，莺愁花泣梦难凭。忍寒何日山公报，谥作闺师最上乘。
菊影
作者：孙愚公
朝代：明
体裁：七言律诗

柳秃枫残花事非，晚香写照入秋肥。篱霞浮动枝随步，灯晕初升蕊上衣。空捣玄霜罗雪染，应分素月簇琼飞。酒阑山谷笺堪赋，未许西风斗叶稀。
迟月
作者：孙愚公
朝代：明
体裁：古风

团光一片洗云绿，吹落清寒上高竹。幽人冷掬露下衣，欲往呼之入书屋。挂我窗端古望舒，盈盈望断金蟾蜍。安得晨风鼓双翼，结璘同驾飞云车。朱丝夜冷红香死，直上丹楼读宝书。
啸台
作者：孙慎
朝代：明
体裁：七言绝句

清秋此日独登台，不见孙卿空草莱。我亦乘风发浩啸，苏门时复彩云开。
安乐窝
作者：孙慎
朝代：明
体裁：七言绝句

乘兴寻幽百仞岑，西风吹树古堂阴。高人已去羲皇远，谁解当年首尾吟。
缺题
作者：孙慎行
朝代：明

桃源只在市城边，锦瑟明妆满画船。莫怪道人回首处，朝来暮去已年年。
芙蓉
作者：孙慎行
朝代：明

一天霞采正流虹，出水芙蕖欲吐红。纵是连宵困寒雨，终然危干独凌风。乾坤尚郁胚胎里，身世都忘水玉中。慎尔芳馨良自爱，晴光早晚总天功。
钓鳌矶
作者：孙成名
朝代：明
体裁：七言律诗

湖面溶溶九派秋，碧阑高映彩虹流。矶横春雨桃花浪，帘捲东风燕子楼。此日钓鳌成五马，当年放鹤有孤洲。明公为筑湖中石，次第龙门下玉钩。
送尤司训
作者：孙成泰
朝代：明
体裁：七言绝句

送君湖上正晴曛，楚水吴山咫尺分。今日莫辞杯底醉，数声离笛片帆云。
中右城得魏道冲信
作者：孙承宗
朝代：明

关山秋尽雁随阳，雁去人闲不下堂。绝塞貒弓空抱月，孤城画角自吹霜。青天欲问云霄远，白发还惊岁月长。漫说安危浑注意，可从国手试温凉。
中右所不寐
作者：孙承宗
朝代：明

满城铃柝夜如何，檐马西风搅梦多。白发萧萧人不寐，半规新月照沙河。
二月闻雁三首
作者：孙承宗
朝代：明

九月边庭无雁来，关门不逐雁门开。春来塞上希矰？，花信风前一一回。数声嘹唳渡榆关，尽罢虚弦落照间。却讶征鸿偏有胆，又随春信到天山。孤鸿几日过长安，拖得春旗露未干。应说边庭花信早，征衣初拟褪春寒。
二月闻雁三首·其一
作者：孙承宗
朝代：明

九月边庭无雁来，关门不逐雁门开。春来塞上希矰？，花信风前一一回。
二月闻雁三首·其一
作者：孙承宗
朝代：明
体裁：七言绝句

九月边庭无雁来，关门不逐雁门开。春来塞上希矰�，花信风前一一回。
二月闻雁三首·其三
作者：孙承宗
朝代：明

孤鸿几日过长安，拖得春旗露未干。应说边庭花信早，征衣初拟褪春寒。
二月闻雁三首·其二
作者：孙承宗
朝代：明

数声嘹唳渡榆关，尽罢虚弦落照间。却讶征鸿偏有胆，又随春信到天山。
同阎开府浮檀鹿职方乾岳沈职方彦威杜武库培亭孙司厅初阳袁山石自如刘关内如纶万广宁同予洎三大将军马沧渊王敬之尤定宇出宁远眺首山诸雄要马上用程幕韵
作者：孙承宗
朝代：明

真个家居好，纤儿自不关。遍寻遗父老，一指旧江山。野寺无僧住，空城有鸟还。潮回应寂寞，胡骑下孱颜。
壮歌亭
作者：孙承宗
朝代：明

画角声中放早牙，弓开弦月剑霜花。最怜怒臂岑牟吏，特试渔阳第一挝。
幕客云日为惊蛰节？然有作
作者：孙承宗
朝代：明

谁负旋乾手，当春起蛰虫。鱼龙惊寂寞，天地喜昭融。墐户身方远，昂霄意已雄。俗聋谁与破，予欲问丰跂。
幕客云日为惊蛰节�然有作
作者：孙承宗
朝代：明
体裁：五言律诗

谁负旋乾手，当春起蛰虫。鱼龙惊寂寞，天地喜昭融。墐户身方远，昂霄意已雄。俗聋谁与破，予欲问丰霳。
春怀六首
作者：孙承宗
朝代：明

石门南畔直鹰窝，葆塞纷称毳幕多。一柱天擎看白塔，两庭山界拥红螺。平芜尘向巢车上，小队风随探骑过。辛苦行边王少傅，暮年抚市向辽河。边城灯火净胡笳，擐甲谁堪问室家。南北汛头重夹寨，东西河口对浮槎。霜凋木叶清威远，日压扶桑映觉华。却羡庭松饶古意，虬枝不下暮栖鸦。穹庐东徙海波平，大壑鱼龙卧不惊。县古汤泉迷旧垒，台高望海控新旌。鹾花万灶歌三月，宝气千山到五城。何日三韩烽燧息，却从徐福问长生。猎火千群向晓红，凌河冰泮未全通。枣龟有意戡灵武，风鹤无人呼八公。属国貒弓弯汉月，上林鸿帛系秋风。如山飞挽填辽海，杼轴谁怜空大东。一剑三年万里心，天涯芳草又骎骎。壁图昼按车攻垒，朝鼓宵传奏凯音。款市黄金腾战马，放衙白发拥书蟫。春来绝塞寒仍苦，堠火征衣半不禁。呼吁频烦扣大庭，汉臣应笑次公醒。襟披海色粘天碧，旆拔山容插地青。万顷冰花凝晓月，半泓云叶护残星。椒盘剩有家园酒，箫鼓那堪塞上听。
春怀六首·其一
作者：孙承宗
朝代：明

石门南畔直鹰窝，葆塞纷称毳幕多。一柱天擎看白塔，两庭山界拥红螺。平芜尘向巢车上，小队风随探骑过。辛苦行边王少傅，暮年抚市向辽河。
春怀六首·其三
作者：孙承宗
朝代：明

穹庐东徙海波平，大壑鱼龙卧不惊。县古汤泉迷旧垒，台高望海控新旌。鹾花万灶歌三月，宝气千山到五城。何日三韩烽燧息，却从徐福问长生。
春怀六首·其二
作者：孙承宗
朝代：明

边城灯火净胡笳，擐甲谁堪问室家。南北汛头重夹寨，东西河口对浮槎。霜凋木叶清威远，日压扶桑映觉华。却羡庭松饶古意，虬枝不下暮栖鸦。
春怀六首·其五
作者：孙承宗
朝代：明

一剑三年万里心，天涯芳草又骎骎。壁图昼按车攻垒，朝鼓宵传奏凯音。款市黄金腾战马，放衙白发拥书蟫。春来绝塞寒仍苦，堠火征衣半不禁。
春怀六首·其六
作者：孙承宗
朝代：明

呼吁频烦扣大庭，汉臣应笑次公醒。襟披海色粘天碧，旆拔山容插地青。万顷冰花凝晓月，半泓云叶护残星。椒盘剩有家园酒，箫鼓那堪塞上听。
春怀六首·其四
作者：孙承宗
朝代：明

猎火千群向晓红，凌河冰泮未全通。枣龟有意戡灵武，风鹤无人呼八公。属国貒弓弯汉月，上林鸿帛系秋风。如山飞挽填辽海，杼轴谁怜空大东。
柳梢青
作者：孙承宗
朝代：明
体裁：词

铁马嘶云，金戈挥日，人在芳皋。阅尽空华，英雄著眼，恨满绨袍。
漫猜蜃海楼高，且听个、松风海涛。试问东方，春华秋实，几个蟠桃？
殚忠楼
作者：孙承宗
朝代：明

缥缈凭高百尺头，筹边何暇坐销忧。目穷江树家千里，笛倚风檐月一钩。藻井幕天开雁阵，鬘云结市失龙湫。白山黑水檐楹外，玉帐萧萧万垒秋。
渔家
作者：孙承宗
朝代：明

呵冻提篙手未苏，满船凉月雪模糊。画家不识渔家苦，好作寒江钓雪图。
潮
作者：孙承宗
朝代：明
体裁：五言绝句

休嫁弄潮儿，潮今亦失信。乘我油壁车，去向钱塘问。
瓶花
作者：孙承宗
朝代：明

高牙风峭戟枝寒，杏蕊新香春未阑。却忆韦家花树会，关城初向一瓶看。
秋日饮宁氏水亭
作者：孙承宗
朝代：明
体裁：七言绝句

孤阁临流混太清，烟波渺渺抱重城。西风莫卷枯荷尽，醉客重来听雨声。
谒杨太常椒山祠
作者：孙承宗
朝代：明
体裁：古风

杨公负奇颖，舞象成奇调。孝友自天植，义烈为谭笑。两疏志竟酬，一泓血未耗。代远名逾尊，祚薄神复耀。皎皎夜台月，风吹清庭徼。我来采芳芷，洒泣一投吊。
赐貂纪事用福清少师韵二首
作者：孙承宗
朝代：明

温纶初下腊全消，百万同看帝赐貂。鹅鹳阵成青海岸，鹭鹓行对紫宸朝。华颠老尽兜鍪重，甲首欢腾塞马骄。拜罢明恩还手额，不知何箸借筹辽。遥向龙亭叩帝阍，威仪争识汉官尊。有韩差可惊西胆，非准应惭壮北门。天覆华夷浑布暖，春回顶踵尽知恩。年来将士无哗久，为感丝纶竟日喧。
赐貂纪事用福清少师韵二首·其一
作者：孙承宗
朝代：明

温纶初下腊全消，百万同看帝赐貂。鹅鹳阵成青海岸，鹭鹓行对紫宸朝。华颠老尽兜鍪重，甲首欢腾塞马骄。拜罢明恩还手额，不知何箸借筹辽。
赐貂纪事用福清少师韵二首·其二
作者：孙承宗
朝代：明

遥向龙亭叩帝阍，威仪争识汉官尊。有韩差可惊西胆，非准应惭壮北门。天覆华夷浑布暖，春回顶踵尽知恩。年来将士无哗久，为感丝纶竟日喧。
过锦州
作者：孙承宗
朝代：明
体裁：五言绝句

锦水波初静，高轩向此过。似闻城郭是，东去竟如何。
送友人
作者：孙承宗
朝代：明
体裁：七言绝句

山城吹角月婆娑，一派秋声向客多。已是愁中听不得，那堪重唱渭城歌。
閒圃
作者：孙承宗
朝代：明
体裁：七言绝句

閒身终日比云閒，不是秋风栖碧山。却讶枝头双白鸟，夕阳飞倦未知还。
阅中右所盐场
作者：孙承宗
朝代：明

牙旌西驻小沙河，结队争看碧玉珂。万灶晴烟云自减，六花雄阵雪初多。作盐漫笑和羹手，拊髀谁挥指日戈。匹马长鸣应有意，健儿新挽武刚过。
阅弓箭手二首
作者：孙承宗
朝代：明

三年又见柳依依，细柳营中刬柳归。却喜丹台新燕子，学成白羽水平飞。三千新练射雕儿，霹雳声中骏马嘶。不信虚弦惊孽鸟，双雕那敢过辽西。
阅弓箭手二首·其一
作者：孙承宗
朝代：明

三年又见柳依依，细柳营中刬柳归。却喜丹台新燕子，学成白羽水平飞。
阅弓箭手二首·其二
作者：孙承宗
朝代：明

三千新练射雕儿，霹雳声中骏马嘶。不信虚弦惊孽鸟，双雕那敢过辽西。
春暮集巨源弟群鸥阁
作者：孙承彩
朝代：明

客来情不浅，月白兴逾长。开阁惊春暮，传杯惜众芳。水清鱼戏藻，花落蝶愁香。剪烛西窗里，无妨入醉乡。
送茅平仲
作者：孙承彩
朝代：明

置酒长干路，谭深夜未阑。山川牵恨远，风雨逼年残。天迥孤帆没，江空独雁寒。从兹君别去，月共几时看。
七夕
作者：孙承恩
朝代：明

商飙振庭柯，大火以流西。乌鹊填桥渡银汉，又是双星会合时。兹事古传言，茫昧理莫据。承讹踵缪益附会，天孙锡巧人间世。骈罗？饵瓜果新，儿祈女拜纷成群。柳州之柳忝学道，亦自喋喋鸣酸辛。吾闻隆古时，大道靡巧拙。元气既以凿，奸伪乃百出。殚力竭知日益工，更欲乞取将何终。我意天孙心，岂不为世恫。无由挽回古淳朴，尚肯锡与滋民凶。涂塞民聪明，知巧并黜息。太朴庶可还，民德不戕贼。我自大拙世莫伦，从吾聊用全吾真。再巧再拙徒漫云，草堂幽幽当此辰，且对明月挥清尊。
七夕
作者：孙承恩
朝代：明
体裁：古风

商飙振庭柯，大火以流西。乌鹊填桥渡银汉，又是双星会合时。兹事古传言，茫昧理莫据。承讹踵缪益附会，天孙锡巧人间世。骈罗�饵瓜果新，儿祈女拜纷成群。柳州之柳忝学道，亦自喋喋鸣酸辛。吾闻隆古时，大道靡巧拙。元气既以凿，奸伪乃百出。殚力竭知日益工，更欲乞取将何终。我意天孙心，岂不为世恫。无由挽回古淳朴，尚肯锡与滋民凶。涂塞民聪明，知巧并黜息。太朴庶可还，民德不戕贼。我自大拙世莫伦，从吾聊用全吾真。再巧再拙徒漫云，草堂幽幽当此辰，且对明月挥清尊。
七夕舟中二首
作者：孙承恩
朝代：明

又报天孙渡鹊桥，银河清浅路迢迢。剩将欢聚勤渠意，一慰佳期岁月遥。翕散千年谁识测，神光午夜记飘摇。却思小院当年夜，坐看长空月晕消。灵鹊何年叠作桥，桥横银汉望迢迢。须知终古常相偶，便隔经年未是遥。云旆晓分天漠漠，星轺风汩影摇摇。乾坤此事终茫昧，质向巫咸惑未消。
七夕舟中二首·其一
作者：孙承恩
朝代：明

又报天孙渡鹊桥，银河清浅路迢迢。剩将欢聚勤渠意，一慰佳期岁月遥。翕散千年谁识测，神光午夜记飘摇。却思小院当年夜，坐看长空月晕消。
七夕舟中二首·其二
作者：孙承恩
朝代：明

灵鹊何年叠作桥，桥横银汉望迢迢。须知终古常相偶，便隔经年未是遥。云旆晓分天漠漠，星轺风汩影摇摇。乾坤此事终茫昧，质向巫咸惑未消。
七月廿七日借曹锦溪舟出郭小泛戏作呈舟主一笑二首
作者：孙承恩
朝代：明

画舸随潮发，幽怀颇自宜。鹭移参别渚，蝉咽送高枝。碧水静风浪，黄花惊岁时。世途多感慨，吾意欲何之。摇落楚江湄，秋风独棹时。孤云淡离思，斜日照吟髭。忽想横江鹤，因看入水鹚。天随有真趣，吾欲共襟期。
七月廿七日借曹锦溪舟出郭小泛戏作呈舟主一笑二首·其一
作者：孙承恩
朝代：明

画舸随潮发，幽怀颇自宜。鹭移参别渚，蝉咽送高枝。碧水静风浪，黄花惊岁时。世途多感慨，吾意欲何之。
七月廿七日借曹锦溪舟出郭小泛戏作呈舟主一笑二首·其二
作者：孙承恩
朝代：明

摇落楚江湄，秋风独棹时。孤云淡离思，斜日照吟髭。忽想横江鹤，因看入水鹚。天随有真趣，吾欲共襟期。
七月廿五日会苏子嘉会堂再次前韵四首
作者：孙承恩
朝代：明

名酒吾当恋，行云不可招。素心丹自炯，衰鬓雪难消。短袖随风叶，长镵刬芋苗。尽？书籍弃，买断北山樵。樽俎同清宴，江山赋索居。登楼欣眺望，濯热欲临渠。文火残香篆，芸香落蠹鱼。俗纷浑不到，羡尔志恬虚。逸兴孤云远，年光逝水流。陶翁三径菊，范老五湖舟。我酌公须饮，公诗我为讴。长生如有诀，同觅向玄洲。文饮吾情颇，清言丽泽深。风光行乐处，慷慨醉时心。花散霏霏雾，云开白白阴。谁云宦游好，不博此园林。
七月廿五日会苏子嘉会堂再次前韵四首·其一
作者：孙承恩
朝代：明

名酒吾当恋，行云不可招。素心丹自炯，衰鬓雪难消。短袖随风叶，长镵刬芋苗。尽？书籍弃，买断北山樵。
七月廿五日会苏子嘉会堂再次前韵四首·其一
作者：孙承恩
朝代：明
体裁：五言律诗

名酒吾当恋，行云不可招。素心丹自炯，衰鬓雪难消。短袖随风叶，长镵刬芋苗。尽�书籍弃，买断北山樵。
七月廿五日会苏子嘉会堂再次前韵四首·其三
作者：孙承恩
朝代：明

逸兴孤云远，年光逝水流。陶翁三径菊，范老五湖舟。我酌公须饮，公诗我为讴。长生如有诀，同觅向玄洲。
七月廿五日会苏子嘉会堂再次前韵四首·其二
作者：孙承恩
朝代：明

樽俎同清宴，江山赋索居。登楼欣眺望，濯热欲临渠。文火残香篆，芸香落蠹鱼。俗纷浑不到，羡尔志恬虚。
七月廿五日会苏子嘉会堂再次前韵四首·其四
作者：孙承恩
朝代：明

文饮吾情颇，清言丽泽深。风光行乐处，慷慨醉时心。花散霏霏雾，云开白白阴。谁云宦游好，不博此园林。
三洞阁
作者：孙承恩
朝代：明

宝地登临冬日晴，岧峣芝阁俯重城。山连碧玉诸天拱，江作青罗一带横。已占六合孚玄贶，即有群仙降旆旌。潭下有龙时隐见，夜深来听步虚声。
三石联芳诗
作者：孙承恩
朝代：明

宇宙生奇异，山川产俊良。地灵自今昔，神贶兆祯祥。巴蜀雄南纪，蚕丛肇启疆。岷峨横井鬼，黑水奠雍梁。大药馀丹乳，奇珍错瑀璜。秀钟端有在，物产讵能当。席氏声华旧，高门庆泽长。遭逢宜必伟，朕兆固非常。沕穆谁尸宰，精神接杳茫。江波浩吞吐，星月澹苍凉。有石乘涛下，中流势欲飏。冯夷来献瑞，川后迥舒光。鬼斧镌神篆，龙宫发秘藏。烟云动姿色，蛟鳄避文章。误是君平识，疑堪舜庙将。断经遗汉代，深刻类岐阳。赑屃神鳌负，漂流弱苇扬。将无逾析木，直欲渡银潢。一气潜昭感，三辰竞耀芒。玄冥安测究，徵验匪荒唐。已见连翩起，都将次第偿。嶙峋增气象，涛濑籍辉煌。并立云霄上，高擎日月傍。程材作金砺，效用柱明堂。疑补苍生漏，期跨碧海梁。会须齐华泰，千古镇岩廊。
三笑图
作者：孙承恩
朝代：明

道合混希夷，得意俱了了。相看本无愁，一笑山水杳。
与友人求竹本
作者：孙承恩
朝代：明

老去归来卧白云，诛茆端欲植苍筠。岁寒倚雪当论世，子有千竿合为分。
与友人草堂小酌
作者：孙承恩
朝代：明

闲居寡晤语，二妙喜过从。倒屣竹径间，焚香草堂中。呼儿具鸡黍，杯盘愧匆匆。所贵意味真，岂在品物丰。云阴暑气微，左右动凉风。但恐日夕至，不计樽罍空。话言及出处，惜我性乖慵。人生贵自适，颛蒙讵能同。酒酣起纵步，银蟾已生东。长揖送二妙，矫首冥飞鸿。
与吴石湖
作者：孙承恩
朝代：明

吴子闭门读书常浃旬，草堂萧然无俗氛。静观物理欣有得，邈以富贵真浮云。巷东巷西寡相见，我亦抱病出门倦。知君不废笔砚功，寄我新诗月数遍。风雅道丧成浸淫，吾欲与子钩其深。会当尽去雕虫习，学和康衢击壤吟。
与蒋舜咨夜宴话别二首
作者：孙承恩
朝代：明

吏散庭除静，筵开笑语亲。不嫌通夕话，俱是异乡人。岁月空双鬓，高深独此身。相期树勋业，岭海正风尘。文饮樽频阁，清谈语不哗。高楼传戍鼓，瑶席散灯花。寒日他乡梦，春风海上槎。萍蓬无定所，相忆又天涯。
与蒋舜咨夜宴话别二首·其一
作者：孙承恩
朝代：明

吏散庭除静，筵开笑语亲。不嫌通夕话，俱是异乡人。岁月空双鬓，高深独此身。相期树勋业，岭海正风尘。
与蒋舜咨夜宴话别二首·其二
作者：孙承恩
朝代：明

文饮樽频阁，清谈语不哗。高楼传戍鼓，瑶席散灯花。寒日他乡梦，春风海上槎。萍蓬无定所，相忆又天涯。
与诸友避暑河亭小酌
作者：孙承恩
朝代：明

胜事闻河朔，吾亭亦自宜。冻云低结暝，槛水淡生漪。竹韵清醒耳，瓜浆冷沁脾。况怜明月上，归兴更迟迟。
东乡
作者：孙承恩
朝代：明

廿里忽一村，十里忽一邮。行行历重山，长途邈悠悠。惟兹乡土异，山田已微收。村墟颇萧条，深林叫钩辀。况闻多寇盗，逢人肆虔刘。兹邑实鼎建，劫掠始得休。阴云黯然至，林木深已幽。大雨忽滂沱，泥涂满行辀。仆夫款柴扉，请此盍少留。咄嗟行路难，怅然增烦忧。
东园八咏 其一 读书堂
作者：孙承恩
朝代：明

虚堂亦幽幽，藏修任昏旿。研精典籍间，俛仰见前古。君家有书香，努力期接武。不似东邻翁，唯堪贮歌舞。
东园八咏 其七 翠云屏
作者：孙承恩
朝代：明

小结作屏帏，翠色日葱茜。宛宛如云屯，亭亭当户见。常凌风雨交，不逐朝暮变。深秋摇落时，犹可胜一面。
东园八咏 其三 吸月亭
作者：孙承恩
朝代：明

独酌明月下，流光正徘徊。长歌邀明月，落我樽中醅。掀髯和月倒，一吸空樽罍。谪仙如可作，此地应追陪。
东园八咏 其二 丛桂庭
作者：孙承恩
朝代：明

中庭何所有，丹桂俨成行。朝露浥华滋，秋风吹古香。名门擅今昔，毓秀非寻常。会多青云侣，远绍燕山芳。
东园八咏 其五 联碧池
作者：孙承恩
朝代：明

甃池自成趣，左右拱吾亭。西池水初满，东池泉又生。浮光碧练净，倒影青天澄。时来凫鸥侣，欲共幽人盟。
东园八咏 其八 雪香林
作者：孙承恩
朝代：明

吾闻东园胜，乃似罗浮村。英英姑射收，寂寞回春温。千枝缀晴雪，万蕊迎朝暾。徘徊自索笑，欲起逋仙魂。
东园八咏 其六 玉虹轩
作者：孙承恩
朝代：明

一泓湛寒碧，源脉自中泠。纡徐蜿蜒然，汩汩绕前楹。凭轩聊徙倚，可以濯座缨。浩歌沧浪吟，千古有馀情。
东园八咏 其四 悠然亭
作者：孙承恩
朝代：明

幽兴渺无极，摄衣陟层台。天空飞鸟没，万里长风来。南山自嵯峨，远览心神开。怀哉彭泽翁，难与俗子谐。
东园八咏·读书堂
作者：孙承恩
朝代：明

虚堂亦幽幽，藏修任昏旿。研精典籍间，俛仰见前古。君家有书香，努力期接武。不似东邻翁，唯堪贮歌舞。中庭何所有，丹桂俨成行。朝露浥华滋，秋风吹古香。名门擅今昔，毓秀非寻常。会多青云侣，远绍燕山芳。独酌明月下，流光正徘徊。长歌邀明月，落我樽中醅。掀髯和月倒，一吸空樽罍。谪仙如可作，此地应追陪。幽兴渺无极，摄衣陟层台。天空飞鸟没，万里长风来。南山自嵯峨，远览心神开。怀哉彭泽翁，难与俗子谐。甃池自成趣，左右拱吾亭。西池水初满，东池泉又生。浮光碧练净，倒影青天澄。时来凫鸥侣，欲共幽人盟。一泓湛寒碧，源脉自中泠。纡徐蜿蜒然，汩汩绕前楹。凭轩聊徙倚，可以濯座缨。浩歌沧浪吟，千古有馀情。小结作屏帏，翠色日葱茜。宛宛如云屯，亭亭当户见。常凌风雨交，不逐朝暮变。深秋摇落时，犹可胜一面。吾闻东园胜，乃似罗浮村。英英姑射收，寂寞回春温。千枝缀晴雪，万蕊迎朝暾。徘徊自索笑，欲起逋仙魂。
东园宴集
作者：孙承恩
朝代：明

胜日张高宴，名园集巨公。笑谈霏玉屑，歌舞动春风。花雾迷城堞，山云接梵宫。从来幽兴剧，欣赏意无穷。
东归别词林诸君子
作者：孙承恩
朝代：明

秋日熇熇照客衣，一鞭款段出燕畿。词林故人走相送，欲别不别还依依。白云遥遥望何极，老去莫愁天地窄。百年忠孝总关心，回首君门泪沾臆。
东归潞河舟中咏怀
作者：孙承恩
朝代：明

朔风届寒候，冻日照行色。游子还故乡，云鸿整归翼。低回多慨叹，寂寞鲜欢怿。还乡岂不乐，抚事感今昔。前年使南荒，瘴厉忧病疾。今年走燕蓟，风霜忍寒栗。飘飘萍蓬踪，万里天南北。劳生苦驰驱，岂得头不白。行行出都门，悄悄抱悽恻。顾瞻五云阙，万感交并集。上怀圣明主，端拱在密勿。忆昔临御初，臣忝侍从职。草茅两封章，海岳效壤滴。三年远江湖，心在斧扆侧。所忧万几烦，无乃近缺失。一阴当六阳，萌蘖已消匿。日中不恒居，渐次见亏昃。迩来时事新，臣也所目击。吁嗟是非辨，要在慎决择。嵯峨九天高，无路达忠赤。谏诤力匪任，悲叹腕空扼。况今边陲警，日夜驰羽檄。遐疆盛戎马，近甸暗长戟。惟兹当严冬，杀气浩充斥。边军久疲弊，何能冒锋镝。矧是国计虚，囷廪鲜储积。颇闻兵家要，当先足刍食。士饱跃而嬉，马饱腾于枥。似兹寡预备，何以支劲敌。吾皇念元元，当宁频叹息。推毂遣重臣，急若拯焚溺。庙堂坐诸老，精白心一德。岂无济时略，为国建长策。惟尔众列侯，金玉烂煇赫。时平窃恩荣，光宠被臧获。无亦勉所图，少竭报称力。讵应但安享，徒耳气盈溢。乾坤际多事，臣子致命日。惜也臣不武，莫与荷殳祋。空怀漆室忧，窃抱杞人惑。况今远彤庭，山川苦违隔。以兹怀区区，忧虑何能释。同袍数君子，意气雅莫逆。顾我多慰藉，饯送城东陌。摅怀正谐洽，分袂还仓卒。共言厚自爱，复道长相忆。嗟予乏旷怀，当事易感激。念此友朋谊，怦怦转忧惄。古言同心交，燕越犹一室。岁寒苟弗爽，何必勤面觌。落日策蹇驴，远水浮画鹢。迢迢越川陆，历历过都邑。旅情转萧条，乡思颇增剧。故园三泖上，望望未能即。吾园颇宜人，地迥自幽寂。逶迤接郊坰，萧森带泉石。虚斋足偃仰，平陇可登陟。鸣鸟声上下，野竹荫蒙密。竹吾甚爱之，昔也手亲植。老梅临水涯，疏影斜更直。素葩抱幽香，含笑待人索。嗟予幽遁志，中岁遂成癖。且当息尘嚣，聊适疏懒迹。董帷犹可下，颜乐终靡易。鸣琴白日静，读易清夜阒。野老容问字，渔父许分席。玄化杳难知，世事靡终极。天倾五岳峙，我亦空戚戚。乾坤莽浩荡，岁月不再得。惟惭百年内，碌碌靡称述。明明日月光，照我巾与舄。盈虚颇测究，义利亦分析。乐天惟圣优，乘运乃达识。稽首羲皇占，履二保贞吉。
东郊别业用前韵
作者：孙承恩
朝代：明

何处容归隐，诛茅辟此庄。山青纷作供，云白缭为墙。野竹生当户，宵虫鸣近床。水边与林下，时自放歌长。济世无长策，归休有敝庐。云山如媚客，花鸟亦忘予。冥悟安心法，閒抄种树书。即看幽隐兴，宁羡市朝居。危石当窗叠，疏林傍水成。万竿脩竹色，一径野花明。土沃宜耕稼，村荒少送迎。坐来鸡犬静，长日掩门衡。草阁临鸥渚，衡门接鹭沙。披星催刈穫，冒雨看移花。有感歌黄鹄，无才咏落霞。幽怀聊喜述，非欲向人誇。性僻违时好，居閒惬赏心。昼眠来雨阁，晓栉坐风林。密藻潜鱼稳，寒丛聚雀深。空花看世事，一慨雍门琴。掩户青春静，焚香斗室虚。地留高士宅，天锡野人居。自喜迂慵称，惭于礼法疏。行藏俱有命，莫问道非欤。抗志浮荣外，游心邃古初。幸兹投散迹，政类爱吾庐。庾有新登粟，家藏旧赐书。陶然足俯仰，不欲赋贫居。渔艇深依岸，炊烟远隔林。喜无俗客到，时有幽人寻。落日心犹壮，中年感易侵。考槃仰先哲，千古继高吟。
东郊别业用前韵·其一
作者：孙承恩
朝代：明

何处容归隐，诛茅辟此庄。山青纷作供，云白缭为墙。野竹生当户，宵虫鸣近床。水边与林下，时自放歌长。
东郊别业用前韵·其七
作者：孙承恩
朝代：明

抗志浮荣外，游心邃古初。幸兹投散迹，政类爱吾庐。庾有新登粟，家藏旧赐书。陶然足俯仰，不欲赋贫居。
东郊别业用前韵·其三
作者：孙承恩
朝代：明

危石当窗叠，疏林傍水成。万竿脩竹色，一径野花明。土沃宜耕稼，村荒少送迎。坐来鸡犬静，长日掩门衡。
东郊别业用前韵·其二
作者：孙承恩
朝代：明

济世无长策，归休有敝庐。云山如媚客，花鸟亦忘予。冥悟安心法，閒抄种树书。即看幽隐兴，宁羡市朝居。
东郊别业用前韵·其五
作者：孙承恩
朝代：明

性僻违时好，居閒惬赏心。昼眠来雨阁，晓栉坐风林。密藻潜鱼稳，寒丛聚雀深。空花看世事，一慨雍门琴。
东郊别业用前韵·其八
作者：孙承恩
朝代：明

渔艇深依岸，炊烟远隔林。喜无俗客到，时有幽人寻。落日心犹壮，中年感易侵。考槃仰先哲，千古继高吟。
东郊别业用前韵·其六
作者：孙承恩
朝代：明

掩户青春静，焚香斗室虚。地留高士宅，天锡野人居。自喜迂慵称，惭于礼法疏。行藏俱有命，莫问道非欤。
东郊别业用前韵·其四
作者：孙承恩
朝代：明

草阁临鸥渚，衡门接鹭沙。披星催刈穫，冒雨看移花。有感歌黄鹄，无才咏落霞。幽怀聊喜述，非欲向人誇。
东里草堂二首为表兄赋
作者：孙承恩
朝代：明

屋后桑麻长，檐牙鸟鹊喧。丛篁深夹径，乔木翠当轩。自适清真态，都无俗累烦。优游百年内，此外更何言。吾生厌尘俗，羡子得深栖。座有鸿生至，门无凤字题。绿蒲抽水直，朱果压枝低。此日从君饮，真？醉似泥。
东里草堂二首为表兄赋·其一
作者：孙承恩
朝代：明

屋后桑麻长，檐牙鸟鹊喧。丛篁深夹径，乔木翠当轩。自适清真态，都无俗累烦。优游百年内，此外更何言。
东里草堂二首为表兄赋·其二
作者：孙承恩
朝代：明

吾生厌尘俗，羡子得深栖。座有鸿生至，门无凤字题。绿蒲抽水直，朱果压枝低。此日从君饮，真？醉似泥。
东里草堂二首为表兄赋·其二
作者：孙承恩
朝代：明
体裁：五言律诗

吾生厌尘俗，羡子得深栖。座有鸿生至，门无凤字题。绿蒲抽水直，朱果压枝低。此日从君饮，真�醉似泥。
两松
作者：孙承恩
朝代：明

两松谁移来，眼底生突兀。故人知我意，惠与百金值。其高馀二寻，其荫可数席。根柯大如盎，谓是两世物。当其初移时，至费百夫力。舁载劳车舟，经从破垣壁。我初疑其艰，不任迁徙厄。培根致其深，壅土致其密。其上维长绠，其下镇巨石。迩来当炎熇，高架障赤日。园丁苦奔命，灌溉靡敢佚。初时逮今兹，蓂荚亦屡易。天泽与人为，并至两无失。生意微发舒，濯濯吐嫩碧。已见抽新芽，相将结佳实。幽胜增草堂，磊落压群植。浮生靡长世，贞干乃阅历。讵知百年后，谁主亦谁客。大观眇宇宙，玄悟等空色。因歌两松诗，一笑聊自释。
中庭植小花数种戏述
作者：孙承恩
朝代：明

中庭小作砌，种植纷群葩。园丁昔好事，移自西邻家。汲水勤灌溉，张席亦周遮。经时土流膏，倏已抽萌芽。逮兹花叶稠，红白烂交加。虽无姚魏富，幽艳亦可嘉。豪门事珍玩，田家重桑麻。戏剧吾亦诬，聊为儿童誇。
中秋夜携酒访戴东滨
作者：孙承恩
朝代：明

月色星光澹欲流，忽惊客邸又中秋。一年好景惟今夕，三载萍踪只浪游。怅望悬知千里共，孤斟难遣十分愁。极怜知己惟安道，乘兴还同较酒筹。
为何养高题扇景二首
作者：孙承恩
朝代：明

傲睨江天阔，依依岛屿明。风林闻落叶，烟渚看云生。黄绮终堪隐，巢由不慕名。为君占易画，履二得幽贞。约处惟求志，逢人懒折腰。空山足盘礴，幽境谢喧嚣。野色连苍莽，诗情溯泬寥。掀髯谁与和，凉吹自潇潇。
为何养高题扇景二首·其一
作者：孙承恩
朝代：明

傲睨江天阔，依依岛屿明。风林闻落叶，烟渚看云生。黄绮终堪隐，巢由不慕名。为君占易画，履二得幽贞。
为何养高题扇景二首·其二
作者：孙承恩
朝代：明

约处惟求志，逢人懒折腰。空山足盘礴，幽境谢喧嚣。野色连苍莽，诗情溯泬寥。掀髯谁与和，凉吹自潇潇。
为戴道士题画鹤
作者：孙承恩
朝代：明

不逐腰缠客，清溪岁月深。朝从游碧落，夕返憩瑶岑。华表归时语，黄州去日心。苍茫明月夜，兀立候松阴。
为杨士行题扇景二首
作者：孙承恩
朝代：明

林木散清霁，微风度水迟。扁舟荡落日，红色照吟髭。逸兴孤云远，閒情白鸟知。美人渺何许，幽赏共襟期。老树颓崖石，轻舠拂渚矶。水花含晚净，沙鸟近人飞。凉吹还欹帽，晴云欲染衣。何由添入我，吟倚对斜晖。
为杨士行题扇景二首·其一
作者：孙承恩
朝代：明

林木散清霁，微风度水迟。扁舟荡落日，红色照吟髭。逸兴孤云远，閒情白鸟知。美人渺何许，幽赏共襟期。
为杨士行题扇景二首·其二
作者：孙承恩
朝代：明

老树颓崖石，轻舠拂渚矶。水花含晚净，沙鸟近人飞。凉吹还欹帽，晴云欲染衣。何由添入我，吟倚对斜晖。
为郭判府题蟠桃图
作者：孙承恩
朝代：明

凭谁染此蟠桃图，峥嵘老干屈铁柯。上有皓鹤来翩跹，下有碧水扬层波。吾闻此桃之实大如盎，图中累累颇佛彷。晕脸含春低压枝，新梢拂露和云长。如船之藕真足誇，更闻枣大还如瓜。世有此藕复此枣，岂不有桃如此耶。汉时王母亲传赐，方朔三偷自堪纪。玄都观中难比伦，武陵天台乃其似。郭侯自是忠孝人，拍拍满腔生意真。曾向河阳种千树，散作氤氲万户春。只今又值悬弧辰，桃花海上蒸红云。云间之种种特异，结实不以千年论。况君正当壮年力，万里云霄头尚黑。一年一度餐桃实，岁岁年年谁算得。春风浩荡春阳和，美人一笑朱颜酡。寿筵未谱南飞曲，展图先赋蟠桃歌。
乌蛮滩
作者：孙承恩
朝代：明

洪波积浩荡，巨石何峥嵘。猊虎相攫拿，角立俱狰狞。雄为蛟龙翻，汹作风雨声。溅沬为阴霏，白日生晦冥。造化亦何意，创此险不平。谁触巨灵怒，倒捲天河倾。艰危客意阻，摧颓壮心惊。伏波有遗烈，吾行当乞灵。
九月
作者：孙承恩
朝代：明

天上繁霜降，人间秋色深。千林飞落叶，万户动疏砧。憔悴潘郎鬓，低回宋玉心。吟诗欲排闷，哀咏更难禁。
书三诗翁集后三首
作者：孙承恩
朝代：明

昔有三诗叟，唫情月共高。百年忘富贵，千古擅风骚。挂剑谊何极，怀贤心独劳。万安桥下水，日夜自滔滔。迈往耽诗志，穷瘝守义身。不缘好事者，虚负苦心人。伯道悲无后，原思独患贫。招提行乐处，怅望几长嚬。白日坐超忽，青山自古今。眼前无耇老，越世得遗音。后死吾何及，斯文谊独深。无能永翁誉，俯仰为沉吟。
书三诗翁集后三首·其一
作者：孙承恩
朝代：明

昔有三诗叟，唫情月共高。百年忘富贵，千古擅风骚。挂剑谊何极，怀贤心独劳。万安桥下水，日夜自滔滔。
书三诗翁集后三首·其三
作者：孙承恩
朝代：明

白日坐超忽，青山自古今。眼前无耇老，越世得遗音。后死吾何及，斯文谊独深。无能永翁誉，俯仰为沉吟。
书三诗翁集后三首·其二
作者：孙承恩
朝代：明

迈往耽诗志，穷瘝守义身。不缘好事者，虚负苦心人。伯道悲无后，原思独患贫。招提行乐处，怅望几长嚬。
书扇勉馆生二首
作者：孙承恩
朝代：明

谁是图南孰草莱，男儿须拟出群才。试将前哲依稀数，卿相何曾有种来。白日西飞东逝波，无闻吾已愧蹉跎。后生堪畏还堪惜，可使光阴只漫过。
书扇勉馆生二首·其一
作者：孙承恩
朝代：明

谁是图南孰草莱，男儿须拟出群才。试将前哲依稀数，卿相何曾有种来。
书扇勉馆生二首·其二
作者：孙承恩
朝代：明

白日西飞东逝波，无闻吾已愧蹉跎。后生堪畏还堪惜，可使光阴只漫过。
书扇赠刘生子仁三首
作者：孙承恩
朝代：明

君家素业梯云术，折取天香代有之。闻道今秋花更好，期君为折最高枝。金粟曾闻月里栽，灵株一岁一花开。嫦娥解惜不轻授，留取高枝待子来。我共君家日浮子，同醉当年杏苑春。期尔秋来攀桂后，明年还作探花人。
书扇赠刘生子仁三首·其一
作者：孙承恩
朝代：明

君家素业梯云术，折取天香代有之。闻道今秋花更好，期君为折最高枝。
书扇赠刘生子仁三首·其三
作者：孙承恩
朝代：明

我共君家日浮子，同醉当年杏苑春。期尔秋来攀桂后，明年还作探花人。
书扇赠刘生子仁三首·其二
作者：孙承恩
朝代：明

金粟曾闻月里栽，灵株一岁一花开。嫦娥解惜不轻授，留取高枝待子来。
乱后出城二首
作者：孙承恩
朝代：明

刁斗声犹在，疮痍痛正深。田庐迷故业，飘泊慰归心。生理浑无赖，催科况可任。感时添老泪，到处一沾襟。变乱岁时更，皇天未洗兵。连村才一突，十口半无生。宿鸟无栖托，孤嫠接道行。艰难勤救死，愁听说催徵。
乱后出城二首·其一
作者：孙承恩
朝代：明

刁斗声犹在，疮痍痛正深。田庐迷故业，飘泊慰归心。生理浑无赖，催科况可任。感时添老泪，到处一沾襟。
乱后出城二首·其二
作者：孙承恩
朝代：明

变乱岁时更，皇天未洗兵。连村才一突，十口半无生。宿鸟无栖托，孤嫠接道行。艰难勤救死，愁听说催徵。
云冈歌
作者：孙承恩
朝代：明

吾闻闽中山水多秀灵，含奇蓄怪流光晶。上有危峰峻崿夐出烟尘表，下有岩泉千道百道喷薄如雷鸣。金波挥霍蛟龙战，嘘气往往聚作云英英。南台忽报灵沙合，神光上映奎星精。龚家书屋值其下，郁葱佳气遥相射。读易时时藜火然，朝看宝剑双龙化。尔时共说云冈子，符祯协瑞凭空起。天人有策献彤庭，一日名称动朝市。御笔亲题第一人，天门凤翥惊群伦。词林讲幄见风采，唐虞治道时敷陈。尔时云冈之云烂五色，章施黼座椒兰焚。皇华有命曾专使，玉带生辉烂文绮。夷徼争看识凤麟，声华实为明时瑞。留都昨去参文衡，得人不让欧阳明。文章一变宗大雅，学子文儒争法程。帝眷留都根本地，大学师模风化寄。畴咨简命俾君往，礼乐陶镕淑多士。君不见钟山有云日舒舒，云冈之云行与俱。氤氲蓄泄作时雨，枯荄鬯达均沾濡。天赋君才栋梁器，姓名应为重瞳记。嘱君兹行无疾驱，会有徵书随日至。愿言云冈之云益弘敷，大沛甘霖遍遐迩。
五泉中丞南江宪副招饮席上口占
作者：孙承恩
朝代：明

把袂年华改，通家契谊深。不缘今日会，空负别来心。竹院霜晨肃，山城海日阴。世途终感慨，相对一长吟。
仆衰年病体复来都下情兴可知再用韵一首并呈凤峰一笑
作者：孙承恩
朝代：明

向来心事得同论，去住谁非荷圣恩。老我惭随英俊后，怜君独见故交存。风尘宦海嗟萍迹，笋蕨茅堂忆旧尊。执手临岐意无限，为君离思到家门。
仲夏廿二日同吴石湖苏一斋杨麟山会王鹤城别业漫赋四首
作者：孙承恩
朝代：明

薄有丘园兴，同心喜见招。野航春水阔，茅屋午烟消。花静休蜂课，篱闲长药苗。傍邻如可卜，终老混渔樵。我亦村庄近，新知王子居。良菑枕茅屋，蔓竹匝脩渠。野叟惊冠盖，閒心狎鸟鱼。追从恋朋好，日过欲无虚。村径门深隐，溪塘水漫流。高原人放犊，古木客维舟。坐久褰衣步，诗成把酒讴。蹉跎竟何事，吾道付沧洲。喜托斯文契，休辞酒浅深。晤言今日事，道谊一生心。野日留馀照，溪云阁暝阴。兴阑吾欲返，宿鸟渐归林。
仲夏廿二日同吴石湖苏一斋杨麟山会王鹤城别业漫赋四首·其一
作者：孙承恩
朝代：明

薄有丘园兴，同心喜见招。野航春水阔，茅屋午烟消。花静休蜂课，篱闲长药苗。傍邻如可卜，终老混渔樵。
仲夏廿二日同吴石湖苏一斋杨麟山会王鹤城别业漫赋四首·其三
作者：孙承恩
朝代：明

村径门深隐，溪塘水漫流。高原人放犊，古木客维舟。坐久褰衣步，诗成把酒讴。蹉跎竟何事，吾道付沧洲。
仲夏廿二日同吴石湖苏一斋杨麟山会王鹤城别业漫赋四首·其二
作者：孙承恩
朝代：明

我亦村庄近，新知王子居。良菑枕茅屋，蔓竹匝脩渠。野叟惊冠盖，閒心狎鸟鱼。追从恋朋好，日过欲无虚。
仲夏廿二日同吴石湖苏一斋杨麟山会王鹤城别业漫赋四首·其四
作者：孙承恩
朝代：明

喜托斯文契，休辞酒浅深。晤言今日事，道谊一生心。野日留馀照，溪云阁暝阴。兴阑吾欲返，宿鸟渐归林。
伏波庙二首
作者：孙承恩
朝代：明

伏波遗庙俨空山，落日长烟苍莽间。草色有情侵座绿，苔花无数上衣斑。勋名直拟留千古，英爽犹能弭百蛮。我欲为公昭素节，一杯江水荐潺湲。报主忠勤老益坚，裹尸有革即吾棺。明珠不俟千年白，铜柱终留百世看。绝塞悲风疑鼓角，荒山祀典俨衣冠。英雄一去空陈迹，落木萧萧生暮寒。
伏波庙二首·其一
作者：孙承恩
朝代：明

伏波遗庙俨空山，落日长烟苍莽间。草色有情侵座绿，苔花无数上衣斑。勋名直拟留千古，英爽犹能弭百蛮。我欲为公昭素节，一杯江水荐潺湲。
伏波庙二首·其二
作者：孙承恩
朝代：明

报主忠勤老益坚，裹尸有革即吾棺。明珠不俟千年白，铜柱终留百世看。绝塞悲风疑鼓角，荒山祀典俨衣冠。英雄一去空陈迹，落木萧萧生暮寒。
会饮吴石湖精舍次前韵四首
作者：孙承恩
朝代：明

吴子幽栖地，闲来荷胜招。玉舟浮白堕，翠釜映红消。菜长雨馀荚，禾抽壅后苗。知君轻俗累，雅志在耕樵。水竹王维宅，烟花老杜居。寻芳穿曲径，浥赏憩清渠。草软飞蝴蝶，萍开跳白鱼。百年多暇景，幽兴莫教虚。对酒歌明月，濯缨怀碧流。不须移短榻，欲去棹扁舟。花当婵娟舞，鸟如弦管讴。晚风声断续，渔唱隔汀洲。物意人同适，韶华酒共深。云山如媚我，花鸟亦知心。石鼎青霞气，胡床碧树阴。晚蝉鸣未稳，曳响过前林。
会饮吴石湖精舍次前韵四首·其一
作者：孙承恩
朝代：明

吴子幽栖地，闲来荷胜招。玉舟浮白堕，翠釜映红消。菜长雨馀荚，禾抽壅后苗。知君轻俗累，雅志在耕樵。
会饮吴石湖精舍次前韵四首·其三
作者：孙承恩
朝代：明

对酒歌明月，濯缨怀碧流。不须移短榻，欲去棹扁舟。花当婵娟舞，鸟如弦管讴。晚风声断续，渔唱隔汀洲。
会饮吴石湖精舍次前韵四首·其二
作者：孙承恩
朝代：明

水竹王维宅，烟花老杜居。寻芳穿曲径，浥赏憩清渠。草软飞蝴蝶，萍开跳白鱼。百年多暇景，幽兴莫教虚。
会饮吴石湖精舍次前韵四首·其四
作者：孙承恩
朝代：明

物意人同适，韶华酒共深。云山如媚我，花鸟亦知心。石鼎青霞气，胡床碧树阴。晚蝉鸣未稳，曳响过前林。
会麟山别业再次前韵四首
作者：孙承恩
朝代：明

风月自堪适，壶觞复此招。野情转萧散，习气未全消。海上金光草，山中白雪苗。浮荣如可弃，吾与子同樵。地僻无尘事，高人称隐居。启扉云在户，决溜水通渠。瀚海闻抟翼，濠梁看跃鱼。百年知道寡，粗得究盈虚。小径花阴合，闲阶日影流。主言宜尽兴，仆语好回舟。岁月无公案，沧浪有棹讴。白鸥閒似我，随意立芳洲。物外乾坤别，樽前意兴深。云山欣属目，事业愧初心。野水淡秋思，庭槐生夕阴。商歌二三子，逸响振云林。
会麟山别业再次前韵四首·其一
作者：孙承恩
朝代：明

风月自堪适，壶觞复此招。野情转萧散，习气未全消。海上金光草，山中白雪苗。浮荣如可弃，吾与子同樵。
会麟山别业再次前韵四首·其三
作者：孙承恩
朝代：明

小径花阴合，闲阶日影流。主言宜尽兴，仆语好回舟。岁月无公案，沧浪有棹讴。白鸥閒似我，随意立芳洲。
会麟山别业再次前韵四首·其二
作者：孙承恩
朝代：明

地僻无尘事，高人称隐居。启扉云在户，决溜水通渠。瀚海闻抟翼，濠梁看跃鱼。百年知道寡，粗得究盈虚。
会麟山别业再次前韵四首·其四
作者：孙承恩
朝代：明

物外乾坤别，樽前意兴深。云山欣属目，事业愧初心。野水淡秋思，庭槐生夕阴。商歌二三子，逸响振云林。
何处难忘酒二首
作者：孙承恩
朝代：明

何处难忘酒，茫茫宇宙间。浮生无百岁，壮志有千年。穷达非由我，贤愚不系天。此时无一盏，心事向谁宣。何处难忘酒，伤时变故多。有心羞末俗，无力障颓波。漠漠从谁问，悠悠竟若何。此时无一盏，弹铗不成歌。
何处难忘酒二首·其一
作者：孙承恩
朝代：明

何处难忘酒，茫茫宇宙间。浮生无百岁，壮志有千年。穷达非由我，贤愚不系天。此时无一盏，心事向谁宣。
何处难忘酒二首·其二
作者：孙承恩
朝代：明

何处难忘酒，伤时变故多。有心羞末俗，无力障颓波。漠漠从谁问，悠悠竟若何。此时无一盏，弹铗不成歌。
使交发云间
作者：孙承恩
朝代：明

赫赫奉王命，迢递绝域行。兹当别故国，促装戒晨征。时维八月秋，云物肃以清。舟人理桂楫，天风引长旌。丈夫四方志，意气冲冠缨。腰间双镆干，虹霓吐晶荧。姻戚罗祖饯，亦复勤友生。天书照玉节，顾瞻羡光荣。岂知远游子，莫释内顾情。高堂有慈闱，素领霜雪明。忠孝不自谋，百年负深诚。仰天嘿无言，拊心但茕清。
使交舟中杂诗
作者：孙承恩
朝代：明

篱落数家村，藤萝挂夕曛。儿童惊鼓吹，喧笑入柴门。逆流如跛鳖，顺流若飘蓬。人心若无厌，犹自数呼风。春水绿涟漪，春山响画眉。汀洲有芳草，随意咏江蓠。山断村居出，江空郡郭浮。夕阳鸣鼓吹，候吏立沙头。宿雨山光湿，微风水面平。今朝客意好，江上快春晴。山水饶幽兴，篇章亦漫裁。只将消永日，不是倚多才。
使交舟中杂诗·其一
作者：孙承恩
朝代：明

篱落数家村，藤萝挂夕曛。儿童惊鼓吹，喧笑入柴门。
使交舟中杂诗·其三
作者：孙承恩
朝代：明

春水绿涟漪，春山响画眉。汀洲有芳草，随意咏江蓠。
使交舟中杂诗·其二
作者：孙承恩
朝代：明

逆流如跛鳖，顺流若飘蓬。人心若无厌，犹自数呼风。
使交舟中杂诗·其五
作者：孙承恩
朝代：明

宿雨山光湿，微风水面平。今朝客意好，江上快春晴。
使交舟中杂诗·其六
作者：孙承恩
朝代：明

山水饶幽兴，篇章亦漫裁。只将消永日，不是倚多才。
使交舟中杂诗·其四
作者：孙承恩
朝代：明

山断村居出，江空郡郭浮。夕阳鸣鼓吹，候吏立沙头。
使交过嘉兴舟中对雨
作者：孙承恩
朝代：明

雨上群山暝，云深万木稠。横斜飞迥野，飒爽送高秋。弭节依萧寺，孤吟倚舵楼。故园犹咫尺，早巳动离愁。
使郢出京九卿诸公饯别报国寺
作者：孙承恩
朝代：明

玉节清冥下，群公祖帐同。云烟开霁色，台殿肃秋风。即奉严禋里，须知圣孝崇。骊歌邀落日，剑气拂明虹。倚席怀高谊，持觞激懦衷。皇华惭莫称，何以诏颛蒙。
使郢出京西玄宗伯复饯
作者：孙承恩
朝代：明

夙奉交情厚，朝承宠饯勤。情知非久别，谊自惜离群。莽莽朔风厉，萧萧秋日曛。明晨回首望，烟树隔红云。
使郢昆阳城吊古
作者：孙承恩
朝代：明

昆阳城头秋日凄，昆阳城下沙尘飞。风烟苍茫鸟不度，黄狐白狐向我啼。当年炎祚遭中否，鬼蜮因之盗神器。世厌王田伪井行，天教白水真人起。想当寻邑驱兵来，百万气焰如风雷。虎豹咆哮助威猛，已视汉种如灰埃。小怯大勇吁可异，杀气殷殷动天地。前徒倒戈势若崩，百万雄师一时溃。堂堂大义声四驰，天意所向谁能支。炎精再嘘复故物，祀汉配帝崇丕基。世往江山尚如故，城堞周遭宛楼橹。抚事吊古增慨伤，高情独有坡翁赋。严尤小竖非英才，委身篡逆胡为哉。留芳不能乃遗臭，千年唾骂谁为哀。代远已无冤鬼哭，野老时时得遗镞。我来无暇讯从容，想像犹然怆心目。只今海宇当清宁，闾阎不闻刁斗鸣。乾坤帝力尔不识，但乐犁锄歌太平。
使郢渡黄河
作者：孙承恩
朝代：明

渺渺洪流泛使航，萧萧寒日淡无光。平沙依约云横渡，短楫飘摇风满裳。水底鱼龙时啸舞，望中鸢鸟没苍茫。天书玉节恭承命，不似乘槎志意荒。
使郢过比干祠
作者：孙承恩
朝代：明

孤坟郁嵯峨，屹立古道右。危祠亦虚敞，绰楔出疏柳。使节偶经过，一步一稽首。仰瞻义烈姿，千载尚不朽。忆当商季时，忠佞杂纷揉。君道固匪臧，臣职甘就剖。虽无心七窍，实有血三斗。皇天表忠赤，并示百代后。兹坟不数仞，嵩华等高厚。畜君义何尤，戮谏邦必覆。古训炳日星，芳名垂宇宙。
便面
作者：孙承恩
朝代：明

雨收碧树犹湿，云载青山欲浮。欸乃一声何处，夕阳江上归舟。突兀半空青嶂，依稀远浦渔船。人在翠微深处，鸟飞烟雨溪边。人住桃花源里，舟横独柳溪傍。狼籍湿云片片，幽閒凫鸟双双。
便面·其一
作者：孙承恩
朝代：明

雨收碧树犹湿，云载青山欲浮。欸乃一声何处，夕阳江上归舟。
便面·其三
作者：孙承恩
朝代：明

人住桃花源里，舟横独柳溪傍。狼籍湿云片片，幽閒凫鸟双双。
便面·其二
作者：孙承恩
朝代：明

突兀半空青嶂，依稀远浦渔船。人在翠微深处，鸟飞烟雨溪边。
俨山用韵见赠次答二首
作者：孙承恩
朝代：明

愧扳和璧并顽苍，喜托清光接羽觞。一代谟猷夔契盛，百年制作马班良。论交期我形骸外，曳履随公日月傍。调燮即看归大手，伫承休烈颂明昌。荏苒年华双鬓苍，侧身天地一衔觞。风云幸接夔龙侣，樗栎惭非梓杞良。公有经纶禆黼扆，我惟文籍校偏傍。骚坛今日谁方驾，百战词锋气更昌。
俨山用韵见赠次答二首·其一
作者：孙承恩
朝代：明

愧扳和璧并顽苍，喜托清光接羽觞。一代谟猷夔契盛，百年制作马班良。论交期我形骸外，曳履随公日月傍。调燮即看归大手，伫承休烈颂明昌。
俨山用韵见赠次答二首·其二
作者：孙承恩
朝代：明

荏苒年华双鬓苍，侧身天地一衔觞。风云幸接夔龙侣，樗栎惭非梓杞良。公有经纶禆黼扆，我惟文籍校偏傍。骚坛今日谁方驾，百战词锋气更昌。
借韵戏拟大言一首
作者：孙承恩
朝代：明

天为积气地积块，四极八埏作肩背。泰华卓荦奠两案，江河萦纡横一带。扬斗柄兮酌天浆，截鹏胔兮作殽脍。手擎日月弄明珠，足蹑山河嫌细碎。独骑凤皇参帝庭，坐掣蛟龙畜溪濑。搦长矢兮射九乌，挥雄剑兮倚天外。浩浩独入无穷门，浑浑自与元气会。已将万古等须臾，更蹴三山填渤海。
借韵赠桂翁介翁二老
作者：孙承恩
朝代：明

几年江海停云思，此日岩廊祝寿卮。周召自臻平格理，皋夔正是协恭时。共言朝署钦明德，况值王储喜得师。赞佐时几多暇豫，伫承台制颂龙池。
借韵赠桂老
作者：孙承恩
朝代：明

元臣旧德冠中朝，一代声华北斗高。汉阁重登端揆席，尧恩三锡拜宫袍。共传风雅书元会，快睹风烟染素毫。石室编摩应有待，伫承条教式群髦。
借韵述怀
作者：孙承恩
朝代：明

垂老寡欢趣，孤怀尚嵯峨。朝吟梁甫操，暮听濯缨歌。意豁掀髯笑，诗成把酒哦。关心时事切，入梦故山多。德业蹉跎废，光阴递续过。朋簪嗟异处，朝署喜联珂。未死终难已，无闻可奈何。但令车有辅，宁患斧无柯。幸际明良会，叨登鸾凤坡。愧将声土缶，滥拟厕云和。密勿钦韩范，边陲仗牧颇。愿言勤策励，宁敢惜奔波。愁叠千重嶂，肠萦九曲河。此生浮泡幻，尘迹转蓬科。秪益头颅雪，无由笑脸酡。感恩思陨涕，报国欲横戈。宇宙分多事，才贤盛那娑。好将忠作报，不负礼为罗。拟玉期无缺，为钢欲靡阿。讵应甘汩没，槁壤共沉磨。
借韵述怀二首
作者：孙承恩
朝代：明

地僻尘喧少，幽居谁与亲。琴樽消侠气，花柳媚长春。感事频怀古，逃名欲避人。百年天地里，白日照乌巾。避世非吾事，幽居迹颇同。石田锄夜月，茅屋领春风。文债蹉跎有，江天梦寐空。怀人渺无极，望入泬寥中。
借韵述怀二首·其一
作者：孙承恩
朝代：明

地僻尘喧少，幽居谁与亲。琴樽消侠气，花柳媚长春。感事频怀古，逃名欲避人。百年天地里，白日照乌巾。
借韵述怀二首·其二
作者：孙承恩
朝代：明

避世非吾事，幽居迹颇同。石田锄夜月，茅屋领春风。文债蹉跎有，江天梦寐空。怀人渺无极，望入泬寥中。
借韵述怀并呈守谷
作者：孙承恩
朝代：明

达观万事等朝烟，痛饮狂歌此较贤。少日襟期青史里，老来情事白鸥前。孤槎海上兼天远，三秀山中浥露鲜。康世未能惭出世，欲传真诀学神仙。
借韵述还
作者：孙承恩
朝代：明

离愁渺渺隔云山，回首风尘暗玉关。白雁影沉乡信绝，沧江日短使舟寒。剑光星动宵弹铗，客袂霜清晓拂冠。千古伏波多志节，一时薏苡谤珠还。
倩陈石亭作小园景三首
作者：孙承恩
朝代：明

荒园数亩倚江郊，两载梦思空郁陶。我欲移来图里看，故烦陈子一挥毫。多才陈子今摩诘，笔底能开万里山。试与小园加点染，即看生色动云峦。古今人物何相远，代往年徂迹故真。君试作图传异日，焉知不是辋川人。
倩陈石亭作小园景三首·其一
作者：孙承恩
朝代：明

荒园数亩倚江郊，两载梦思空郁陶。我欲移来图里看，故烦陈子一挥毫。
倩陈石亭作小园景三首·其三
作者：孙承恩
朝代：明

古今人物何相远，代往年徂迹故真。君试作图传异日，焉知不是辋川人。
倩陈石亭作小园景三首·其二
作者：孙承恩
朝代：明

多才陈子今摩诘，笔底能开万里山。试与小园加点染，即看生色动云峦。
偶作三首
作者：孙承恩
朝代：明

高眠不喜出门前，偶出多因俗事牵。一笑今朝羞失脚，固知终是不如眠。贫来甑里欲生尘，说与旁人肯信君。浩笑不须成戚戚，垄头禾黍渐堆云。生平不解倩东风，尽道东风着意浓。今日到来成一笑，东风原是不如侬。
偶作三首·其一
作者：孙承恩
朝代：明

高眠不喜出门前，偶出多因俗事牵。一笑今朝羞失脚，固知终是不如眠。
偶作三首·其三
作者：孙承恩
朝代：明

生平不解倩东风，尽道东风着意浓。今日到来成一笑，东风原是不如侬。
偶作三首·其二
作者：孙承恩
朝代：明

贫来甑里欲生尘，说与旁人肯信君。浩笑不须成戚戚，垄头禾黍渐堆云。
元佑宫
作者：孙承恩
朝代：明

洞府深深静不哗，名山新礼玉皇家。琳宫辉煌丽日月，石璧窈窕开云霞。三极玄风昭有象，万年鸿鼎祝无涯。玉田明岁春雨熟，更忆此地餐胡麻。
元夕
作者：孙承恩
朝代：明

六街灯火竞喧喧，长笛短箫声沸天。老子故无儿女态，一灯清焰称高眠。
元夜有作寄友人
作者：孙承恩
朝代：明

今夕何夕光景浓，帝城和气蓬瀛中。六街灯照千门晓，银花火树摇春风。春风淡荡春如许，远近儿童闻笑语。好香应自丽人来，翠袖罗帏共飘举。罗帏翠袖见惊鸿，两两三三踏软红。更有王孙公子过，金鞍玉勒声玲珑。院落笙歌齐斗巧，风光共惜今宵好。香风吹散隔帘云，夜深犹把金樽倒。玉堂先生东海人，年年旅食京华春。寂寞残灯照枯坐，吟诗思苦偏伤神。长歌短歌空激烈，玉漏沉沉犹未歇。短衣乘兴过君居，携手中庭踏明月。
元宵后夜钟石少宰宅次韵二首
作者：孙承恩
朝代：明

剩有华灯续此宵，只嫌明月费呼招。追游我自惭时彦，宴喜人都荷圣朝。小海调高檀板急，博山炉煖篆烟飘。孝先才思多豪逸，取次诗成不待敲。华灯高照属清宵，我亦疏狂忝胜招。赋凤勉同金马客，驾鳌还仿紫宸朝。芳尊荷主深深劝，晴雪催诗故故飘。尽兴不知更漏促，到门立马待人敲。
元宵后夜钟石少宰宅次韵二首·其一
作者：孙承恩
朝代：明

剩有华灯续此宵，只嫌明月费呼招。追游我自惭时彦，宴喜人都荷圣朝。小海调高檀板急，博山炉煖篆烟飘。孝先才思多豪逸，取次诗成不待敲。
元宵后夜钟石少宰宅次韵二首·其二
作者：孙承恩
朝代：明

华灯高照属清宵，我亦疏狂忝胜招。赋凤勉同金马客，驾鳌还仿紫宸朝。芳尊荷主深深劝，晴雪催诗故故飘。尽兴不知更漏促，到门立马待人敲。
元日
作者：孙承恩
朝代：明

把笔书元旦，弹冠肃令辰。帝城千户晓，皇统万年春。岁月淹黄卷，云霄怅紫宸。悠悠空窃食，无补愧前人。
元日元朝纪正元千官朝拱九重尊曙光微映苍龙阙晴旭徐升彩凤门湛露恩波来禁苑泰阶星耀接微垣小臣叨从群公后惭戴皇乾履厚坤
作者：孙承恩
朝代：明

六出皑皑粉作团，狂飞深积欲平栏。鸳鸯并隐浑无迹，鳷鹊高栖独耐寒。宝树殿前翻素盖，綵花楼外矗瑶坛。漏催银箭传难到，人在蓬壶立马看。
克嗣侄毕姻示以诗二首
作者：孙承恩
朝代：明

尔父违而早，天遗后死悲。友于情曷已，对汝泪空垂。鞠育归惟我，承传系有谁。室家大人行，须效大人为。造次嗟贫薄，区区毕此心。都将百年泪，一彻九泉深。儒素由来旧，家风岂独今。淫奢人易溺，俛仰一沉吟。
克嗣侄毕姻示以诗二首·其一
作者：孙承恩
朝代：明

尔父违而早，天遗后死悲。友于情曷已，对汝泪空垂。鞠育归惟我，承传系有谁。室家大人行，须效大人为。
克嗣侄毕姻示以诗二首·其二
作者：孙承恩
朝代：明

造次嗟贫薄，区区毕此心。都将百年泪，一彻九泉深。儒素由来旧，家风岂独今。淫奢人易溺，俛仰一沉吟。
公署偶述
作者：孙承恩
朝代：明

古署深深闭曲房，客来不语对焚香。从言寒日经檐短，无事閒中亦较长。
六月廿七日诸君子会予草堂次前韵四首
作者：孙承恩
朝代：明

重订茅堂约，无嗔折简招。追游匪公等，意气向谁消。村酿分邻瓮，山蔬荐菊苗。安期如可访，欲去海门樵。门驻高人辙，光生贱子居。开轩纳凉气，展席俯清渠。野老遗朱果，溪翁留白鱼。轻雷应送雨，百里殷空虚。岁月堂堂去，江河靡靡流。笑谈且樽酒，身世自虚舟。莫易催归思，须教倚棹讴。更容移小艇，同傍白蘋洲。座拂花香细，阶连草色深。狂歌吾巳醉，不饮公何心。烟水三江阔，风云万里阴。素怀邈何许，托迹在岩林。
六月廿七日诸君子会予草堂次前韵四首·其一
作者：孙承恩
朝代：明

重订茅堂约，无嗔折简招。追游匪公等，意气向谁消。村酿分邻瓮，山蔬荐菊苗。安期如可访，欲去海门樵。
六月廿七日诸君子会予草堂次前韵四首·其三
作者：孙承恩
朝代：明

岁月堂堂去，江河靡靡流。笑谈且樽酒，身世自虚舟。莫易催归思，须教倚棹讴。更容移小艇，同傍白蘋洲。
六月廿七日诸君子会予草堂次前韵四首·其二
作者：孙承恩
朝代：明

门驻高人辙，光生贱子居。开轩纳凉气，展席俯清渠。野老遗朱果，溪翁留白鱼。轻雷应送雨，百里殷空虚。
六月廿七日诸君子会予草堂次前韵四首·其四
作者：孙承恩
朝代：明

座拂花香细，阶连草色深。狂歌吾巳醉，不饮公何心。烟水三江阔，风云万里阴。素怀邈何许，托迹在岩林。
再叠三首
作者：孙承恩
朝代：明

乾坤谁是百年人，莫为閒愁枉却春。试看昔人行乐处，荒台无地积秋尘。烟暗园林雨没苔，春愁如织郁难开。不将幽意偷寻乐，容易霜华上鬓来。綵笔聊拈赋短章，朝来微雨洗年光。山花一树草堂静，啼鸟数声春意长。
再叠三首·其一
作者：孙承恩
朝代：明

乾坤谁是百年人，莫为閒愁枉却春。试看昔人行乐处，荒台无地积秋尘。
再叠三首·其三
作者：孙承恩
朝代：明

綵笔聊拈赋短章，朝来微雨洗年光。山花一树草堂静，啼鸟数声春意长。
再叠三首·其二
作者：孙承恩
朝代：明

烟暗园林雨没苔，春愁如织郁难开。不将幽意偷寻乐，容易霜华上鬓来。